Ana Səhifə / Şərtlər / Xidmət Şərtləri\nBu Xidmət Şərtləri www.fitplus.us domain-də yerləşən Fitplus US Online Mağazası tərəfindən təqdim edilir və və yalnız həmin mağazadan, onun proqram təminatlarından, xidmət və məhsullarından istifadə edilən zaman tətbiq edilir olunur. www.fitplus.us veb saytı istifadəçiyə bu veb sayt vasitəsilə istifadə etmək imkanının olduğu alət və xidmətlər, məlumatlar da daxil olmaqla bütün saytı təqdim edir.\n1. «Sayt» – bu Şərtlərdə www.fitplus.us veb Saytı (e-commerce, online market) nəzərdə turulur.\n2. «İnternet Mağazanın istifadəçisi, o cümlədən Müştəri (bundan sonra – İstifadəçi)» – Saytda qabaqcadan bəyan edilmiş bütün qaydaların qəbul edilməsi ilə şərtləndirilən və İnternet vasitəsilə Sayta giriş əldə edən, Saytın proqram təminatından, xidmətlərindən istifadə edən və dəyəri ödənilməklə xidmət və məhsul satın alan şəxs hesab olunur.\n3. «İnternet mağazanın admini (bundan sonra – Admin)» – www.fitplus.us adından fəaliyyət göstərən, şəxsi məlumatların əldə olunmasını təşkil edən və ya həyata keçirən, şəxsi məlumatların işlənməsinin məqsədini, işlənməli şəxsi məlumatların tərkibini, şəxsi məlumatlarla həyata keçirilən hərəkətləri (əməliyyatları) təyin edən saytın idarə edilməsi üzrə səlahiyyətli heyət.\n4. «Məhsul» - Hazırki Siyasətdə İstifadəçilər tərəfindən www.fitplus.us veb Saytınndə dəyəri ödənilməklə satın alınmış hər növ xidmət və məhsul başa düşülür.\n5. «Satıcı» - Bu Siyasətdə başqa hallar nəzərdə tutulmamışdırsa, www.fitplus.us veb Saytı nəzərdə turulur.\n6. Saytda istifadə edilən "Biz", "Bizə" və "Bizim" ifadələri www.fitplus.us veb saytına istinad edir.\n7. «Şərtlər» - Bu Xidmət Şərtlərinin məzmununda ayrı-ayrılıqda hər bir maddə, məcmu halda isə bu Şərtlərin hamısı nəzərdə tutulur.\n1. Saytın və İstifadəçilərin hər hansı səbəbdən, istənilən vaxt xidmətlərdən istifadəni dayandırmaq hüququ vardır.\n2. İstifadəçi təklif edilən xidmətləri və ya onun hansı bir hissəsindən istifadəni istismar etməmək, yenidən satmamaq, çoxaltmamaq, yenidən istehsal etməmək, bizim yazılı icazəmiz olmadan xidmətə və ya xidmətin təmin edildiyi veb səhifədə olan kontakt məlumatına daxil olmamaq barədə razılıq verir.\n3. Bu razılaşmada istifadə olunan başlıqlar bu Şərtləri yalnız əlverişli etmək məqsədi ilə təmin edilmişdir və Şərtləri məhdudlaşdırmır və bu və ya digər şəkildə təsir etmir.\n4. İstifadəçi Sayta daxil olmaqla və (və ya ) Saytda təklif olunan proqram təminatından, xidmətlərindən istifadə etməklə, məhsul satın almaqla, bu Saytın “Xidmətlərindən” istifadə etmiş və Şərtlərlə, o cümlədən bu Sayta istinad edilən və (və ya) keçidlə mövcud olan əlavə qayda və şərtlərlə razılaşmış olur. Bu Şərtlər bütün istifadəçilərə, o cümlədən Saytdan məhdudiyyətsiz istifadə edənlərə, gözdən keçirənlərə, malgöndərənlərə, müştərilərə, ticarətlə məşğul olanlara və (və ya) Saytın məzmununa tövfə verənlərə şamil olunur.\n5. Sayta daxil olarkən və ya istifadə etməzdən əvvəl bu Şərtləri diqqətlə oxunmlıdır. İstifadəçi Sayta daxil olmaqla və (və ya ) Saytın hər hansı bir hissəsindən istifadə etməklə Şərtlərlə razılaşmış olur. Əgər İstifadəçi bu razılaşmanın bütün qayda və şərtləri ilə razı olmasazsa, Sayta daxil ola və heç bir xidmətdən istifadə edə bilməz. Əgər bu Şərtlər təklif hesab edilirsə, qəbul etmək açıq şəkildə bu Şərtlərlə məhdudlaşır.\n6. Hazırkı Sayta əlavə edilmiş hər hansı yeni element, maddə və ya alət də Şərtlərə tabedir. Şərtlərinin ən son versiyasını istənilən vaxt Saytda gözdən keçirdilə bilər.\n1. İstifadəçi Şərtlərlə razılaşmaqla, yetkinlik yaşında olduğunu və himayəsində olan azyaşlıların hər hansı birinin Saytdan istifadə etməsinə icazə verməyəcəyi barədə razılığıq vermiş olur.\n2. Saytda təklif edilən Xidmətlər qeyri-qanuni və ya icazə verilməyən məqsədlər üçün istifadə edilə bilməz.\n3. Hətta şəxsi mühakimə ilə əsaslandırılsa belə, bu Xidmətlərdən istifadə etməklə, Müəllif hüquqları da daxil olmaqla, lakin bununla məhdudlaşmayan, hər hansı bir hüquq, qanun sui-istifadə edilə bilməz.\n4. Destruktiv təbiətə malik kodlar və ya viruslar Sayta ötürülə bilməz.\nMəlumatın Düzgünlüyü, Tamlığı və Vaxtında Olması\n1. Biz Saytda təqdim edilən məlumatların dəqiq, tam və cari olmasının təmin edilməsinə görə öhdəlik daşımırıq.\n2. Saytdakı materiallar yalnız ümumi məlumat üçün verilir və əsas, daha dəqiq, tam və ya cari məlumat mənbələri ilə məsləhətləşmədən qərar qəbul etmək üçün istinad edilməməlidir.\n3. Saytda təqdim edilən materiallara etibar etmək İstifadəçinin hüquq və öhdəliyinə aiddir.\n4. Saytın məzmununu istənilən vaxt dəyişdirmək hüququmuz var, lakin Saytda hər hansı bir məlumatı yeniləmək öhdəliyimiz yoxdur.\n5. Saytdakı dəyişiklikləri izləmək öhdəliyini İstifadəçiyə aiddir.\n6. Saytda cari olmayan məlumatlar (yenilənməmiş, tarixi, qeyri-aktual məlumatlar) ola bilər və bu məlumatlar yalnız istinad üçün verilir.\nSaytın Hüquqları (yalnız bununla məhdudlaşmayan)\n1. Bu başlıq alıtında qeyd olunan şərtlər istifadəçilər tərəfindən sifariş verilmiş, dəyəri ödənilmiş, çatdırılmış məhsullara aid edilmir.\n2. Saytda təqdim edilən məhsulların qiymətləri xəbərdarlıq edilmədən dəyişdirmək;\n3. Saytın bu Şərtləri (və ya onun hər hansı bir hissəsini və ya tərkibini) istənilən vaxt xəbərdarlıq etmədən dəyişdirmək və ya dayandırmaq;\n4. Saytda təklif edilən məhsulun və ya onların qiymətinin dəyişməsi, dayandırılması və ya davam edilməməsi üçün İstifadəçi və ya üçüncü tərəfin qarşısında öhdəlik daşımırıq.\nMəhsul və ya Xidmət\n1. Məhsullar və ya xidmətlər Sayt vasitəsilə onlayn olaraq əldə edilir və miqdarı məhdud ola bilər və yalnız Geri İadə Şərtlərinə uyğun olaraq geri qaytarıla və ya mübadilə oluna bilər.\n2. Saytda görünən grafika, ölçü, şəkil, rənglərin mükəmməl görünməsi üçün mümkün bütün vasitələrdən istifadə edilir, lakin İstifadəçinin cihazının interfeysinin düzgün olacağına təminat vermirik. Həmçinin:\n2.1. Saytda təklif edilən məhsul və ya xidmətlər (və/və ya məhsul, xidmətin miqdarını ) hər hansı bir şəxsə, coğrafi bölgəyə və ya yurisdiksiyaya görə məhdudlaşdırmaq;\n2.2. Məhsulların bütün təsvirləri və ya məhsul qiymətləri istənilən vaxt xəbərdarlıq edilmədən dəyişdirmək;\n2.3. İstənilən vaxt istənilən məhsulu siyahıdan çıxartmaq hüququmuz var.\n3. Saytda hər hansı bir məhsul və ya xidmət üçün hər hansı bir təklif qadağan olduqda etibarsızdır.\nÖdəmə və Hesab Məlumatlarının Dəqiqliyi\n1. Saytda yerləşdirilmiş istənilən sifarişdən imtina etmək hüququmuz var.\n2. Yalnız öz mülahizəmizlə bir şəxsdən, hər evdən və ya bir sifarişdən alınan miqdarları məhdudlaşdıra və ya ləğv edə bilərik. Bu məhdudiyyətlər eyni müştəri hesabı, eyni ödəmə kartı və (və ya) eyni göndərmə və (və ya) göndərmə ünvanı istifadə edən sifarişləri əhatə edə bilər.\n3. Sifarişə dəyişiklik etdiyimiz və ya ləğv etdiyimiz təqdirdə sifarişin verildiyi vaxtda verilmiş e-poçt və (və ya) göndərmə ünvanı, telefon nömrəsi ilə əlaqə quraraq, sifarişçiyə bildirməyə cəhd edirik.\n4. Biz vahid qərara əsasən dilerlər, satıcılar və ya distribyutorlar tərəfindən yerləşdirilən sifarişləri məhdudlaşdırmaq və ya qadağan etmək hüququna malikik.\n5. Saytda edilən bütün satınalmalar üçün cari, tam və dəqiq bir alış və hesab məlumatlarını təqdim etməyə razısınız.\n6. İstifadəçi hesab və digər məlumatlarını, o cümlədən email ünvanını və kredit kartının nömrələrini və son istifadə tarixlərini dərhal yeniləməyə razılıq verir ki, əməliyyatlarını başa çatdıraq və lazım olduqda onula əlaqə saxlayaq. Ətraflı məlumat üçün, Geri İadə Şərtləri\nKönüllü Seçilən Alətlərdən İstifadə (Optional Tools)\n1. İstifadəçi Bizim nəzarətimizdə olmayan, heç bir müşahidə və ya giriş imkanımız olmayan üçüncü tərəfə aid alətlərlə təmin edə bilərik.\n2. İstifadəçi bu cür alətlərə olduğu kimi və mümkün qədər heç bir zəmanət, tələb, şərt və təsdiq olmadan daxil olmağını təmin etdiyimizi qəbul edir və razılaşır.\n3. İstifadəçinin könüllü olaraq üçüncü tərəfə aid alətlərdən istifadə etməyinə və bununla bağlı yaranan hər hansı məsələyə görə məsuliyyət daşımırıq.\n4. Sayt vasitəsi ilə təklif olunan əlavə vasitələrin hər hansı birinin istifadəsinə görə, istəyinizə uyğun olaraq, tamamilə özünüz risk daşıyırsınız və müvafiq üçüncü tərəf provayderlərinin verdiyi şərtlərlə tanış olduğunuzu və təsdiq etdiyinizi təmin etməlisiniz.\n5. Bundan əlavə, gələcəkdə Sayt vasitəsilə yeni xidmətlər və (və ya) xüsusiyyətlər təklif edə bilərik (yeni alətlər və mənbələrin daxil olması da daxil olmaqla). Belə yeni funksiyalar və (və ya) xidmətlər də bu Xidmət Şərtlərinə tabedir.\nÜçüncü Tərəflərə aid Linklər\n1. Saytda təklif edilən Xidmətlər vasitəsilə mövcud olan müəyyən məzmun, məhsul və xidmətlərə üçüncü tərəflərə aid materiallar daxil ola bilər.\n2. Saytda üçüncü tərəflərə aid linklər İstifadəçini Bizimlə əlaqəli olmayan üçüncü tərəfə aid səhifələrə yönəldə bilər və Sayt:\n2.1. Həmin səhifələrin məzmununu və ya düzgünlüyünü araşdırmağa və ya qiymətləndirməyə;\n2.2. Üçüncü tərəfə aid materiallara və ya səhifələrə, digər materiallara, məhsullara və ya xidmətlərə;\n2.3. Üçüncü tərəfə aid malların, xidmətlərin, mənbələrin, məzmunun alınması və ya istifadəsi ilə əlaqəli hər hansı bir zərərə və ya ziyana görə cavabdeh deyil.\n3. Üçüncü tərəfin Şərtlərini diqqətlə nəzərdən keçirin və hər hansı bir əməliyyata başlamazdan əvvəl onları başa düşdüyünüzdən əmin olun.\n4. Üçüncü tərəfin məhsullarına dair şikayətlər, iddialar, narahatlıqlar və ya suallar üçüncü tərəfə yönəldilməlidir.\nİstifadəçi Şərhləri, Müştəri Məmnuniyyəti və Digər Təqdimatlar\n1. Əgər İstifadəçi Bizim müraciətimizə əsasən müəyyən konkret təqdimatlar (məsələn, müsabiqə qeydləri) göndərirsə və ya bizim müraciətimiz olmadan yaradıcı fikirlər, təkliflər, təkliflər, planlar və ya digər materialları, istər onlayn, istər email, poçt, istərsə də digər şəkildə göndərirsə (kollektiv olaraq 'şərhlər'), istənilən vaxt məhdudiyyət olmadan, Bizə göndərilən hər hansı bir şərhi redaktə edə, kopyalaya, yayımlaya, tərcümə edə və başqa şəkildə istifadə edə bilərik.\n2. Məzmunu qanunsuz, təhqiredici, təhdidedici, böhtan, pornoqrafik, ədəbsiz və ya hər hansı şəkildə arzuedilməyən və hər hansı bir tərəfin intellektual mülkiyyətini və ya bu Xidmət Şərtlərini pozan məlumatları izləmək, redaktə edə və ya silə bilərik, lakin öhdəliyimiz yoxdur.\n3. İstifadəçi şərhləri ilə müəllif hüquqları, ticarət nişanı, təhlükəsizlik, məxfilik, şəxsiyyət və ya digər şəxsi və ya mülkiyyət hüququ da daxil olmaqla üçüncü tərəfin hər hansı bir hüququnu pozmayacağına razıdır.\n4. İstifadəçi şərhlərində yalan və ya başqa qanunsuz, təhqiramiz və ya ədəbsiz ifadələrin olmamasına və ya bu Xidmətin və ya əlaqəli veb səhifənin fəaliyyətinə hər hansı bir şəkildə təsir göstərə biləcək hər hansı bir kompüter virusu və ya digər zərərli proqramdan istifadə etməyəcəyinə razıdır, həmçinin:\n4.1.Saxta email ünvanından istifadə edə bilməz;\n4.2. Özünü başqa şəxs kimi təqdim edə bilməz;\n4.3. Hər hansı bir şərhin mənşəyi barədə bizi və ya üçüncü tərəfləri yanılda bilməz.\n4.4. Hər hansı bir şərhinə və onların düzgünlüyünə görə məsuliyyət daşıyır.\n5. İstifadəçinin və ya üçüncü tərəfin hər hansı bir şərhinə görə məsuliyyət daşımırıq.\n6. Heç bir şərhi gizli saxlamaq, hər hansı bir şərh üçün kompensasiya ödəmək, hər hansı şərhə cavab vermək üçün öhdəlik daşımırıq.\nSəhvlər, Uyğunsuzluqlar və Nöqsanlar (natamam məlumatlar)\n1. Bəzən, Saytda təklif edilən Xidmətin məzmununda məhsulun təsviri, qiyməti, təşviq təklifi, məhsulun göndərmə haqqı, tranzit vaxtları və mövcudluğu ilə əlaqəli olan çap səhvləri, qeyri-dəqiqliklər və ya natamam məlumatlar ola bilər.\n2. Saytın məzmununda olan:\n2.1. Hər hansı bir səhvi;\n2.3. Natamam məlumatı düzəltmək düzəltmək hüququmuz var, lakin buna görə məsuliyyət daşımırıq.\n3. Xidmətin və ya hər hansı əlaqəli veb səhifəsin məzmunundakı uyğunsuzluqdan irəli gələrək (sonra məlum olsa belə) qabaqcadan bildiriş göndərmədən, İstifadəçinin sifarişini dəyişdirmək, yeniləmək və ya ləğv etmək hüququmuz var.\n4. Bu səhifədə təklif edilən Xidmətdə və ya əlaqəli bir veb səhifəsində məlumatların, o cümlədən qiymət məlumatlarının, yenilənməsi, dəyişdirilməsi və ya dəqiqləşdirilməsi, lakin bunlarla məhdudlaşmayan, qanunun tələb etdiyi hallar istisna olmaqla, heç bir öhdəlik götürmürük.\n5. Xidmət və ya əlaqəli bir veb səhifəsində tətbiq olunan heç bir yeniləmə və ya yeniləmə tarixi, Xidmətdəki və ya əlaqəli veb səhifəsindəki bütün məlumatların dəyişdirildiyini və ya yeniləndiyini göstərmək üçün əsas deyil.\nQadağan Olunan İstifadə\n1. Bu Xidmət Şərtlərində irəli sürülmüş digər qadağalara əlavə olaraq, aşağıda göstərilən hallarda, lakin bununla məhdudlaşmayan, bu Səhifənin, onun məzmununun və ya hər hansı bir hissəsinin istifadəsi qadağan edilir:\n1.1. Hər hansı qeyri-qanuni məqsədlər üçün\n1.2. Başqalarından hər hansı bir qeyri-qanuni hərəkətlərin edilməsini və ya bu cür hərəkətlərdə iştirak etməsini tələb etmək;\n1.3. Hər hansı beynəlxalq, federal, əyalət, dövlət və ya yerli qaydaları, qanunları, normativhöquqi aktları pozmaq;\n1.4. Bizim əqli mülkiyyət hüquqlarımızı və ya başqalarına aid əqli mülkiyyət hüquqlarını pozmaq;\n1.5. Cinsiyyət, cinsi oriyentasiya, din, etnik mənsubiyyət, irq, yaş, milli mənşə və ya əlilliyinə görə hər hansı bir kimsəni təhqir, zərər, böhtan, alçaltmaq, qorxutmaq və ya ayrı-seçkilik etmək;\n1.6. Yalan və ya yanlış məlumat vermək;\n1.7. Xidmət və ya əlaqəli veb səhifənin, digər veb saytların və ya İnternetin işləməsinə və ya funksionallığına təsir edəcək hər hansı bir şəkildə istifadə edilə bilən viruslar və ya hər hansı digər zərərli kodları yükləmək və ya ötürmək;\n1.9. Başqalarının şəxsi məlumatlarını toplamaq və ya izləmək;\nHər hansı ədəbsiz və əxlaqsız məqsəd üçün istifadə etmək;\n1.10. Xidmətin və ya əlaqəli bir veb səhifənin, digər veb səhifələrin və ya İnternetin təhlükəsizlik xüsusiyyətlərinə müdaxilə etmək və ya onları pozmaq.\n2. Qadağan edilmiş istifadə qaydalarını pozduğunuza görə Xidmətdən və ya əlaqəli veb səhfəsindən istifadənizi ləğv etmək hüququmuz var.\nMəsuliyyətlərin Müəyyən Edilməsi | Öhdəliklərin Məhdudlaşdırılması\n1. Xidmət Şərtlərinin hər hansı bir müddəasının qanunsuz, etibarsız və ya qanuni qüvvəyə minməməsi müəyyən edildiyi təqdirdə, bu müddəa tətbiq olunan qanunla icazə verilən dərəcədə tətbiq oluna bilər və icra olunmayan hissəsi bu Xidmət Şərtlərindən çıxmış hesab edilir, bu cür müəyyənetmə digər qalan müddəaların etibarlılığına və tətbiq olunmasına təsir göstərmir.\n2. Xidmətimizdən və ya bu xidmətin istifadəsindən əldə edilə bilən nəticələrin istifadəsinin fasiləsiz, vaxtında, təhlükəsiz və ya səhvsiz olacağına dəqiq və ya etibarlı olacağına zəmanət vermirik.\n3. Zaman-zaman xidmətimizi qeyri-müəyyən müddətə dayandıra və ya istənilən vaxt, xəbərdarlıq etmədən xidməti ləğv edə bilərik.\n4. Xidmətdən istifadə edib-edə bilməməyə görə yalnız İstifadəçi risk daşıyır.\n5. Heç bir halda bu Sayt, direktorlarımız, idarəedicilər, işçilərimiz, filiallarımız, agentlərimiz, podratçılarımız, təcrübəçilərimiz, təchizatçılarımız, xidmət və lisenziya təminatçılarımız hər hansı bir xəsarət, itki, iddia və ya hər hansı birbaşa, dolayı, təsadüfi, cəzalandırıcı, xüsusi və ya digər məsuliyyət daşımırlar.\n6. Müqavilədə, istədikdə (səhlənkarlıq da daxil olmaqla), ciddi məsuliyyətli və ya başqa bir şəkildə, zərərsiz mənfəət, dəyşim zərər, itirilmiş gəlir, itirilmiş əmanət, məlumatların itirilməsi, əvəzetmə xərcləri və ya oxşar hər hansı bir ziyan da daxil olmaqla, Xidmətdən istifadə nəticəsində və ya Xidmət vasitəsilə ötürülən və ya başqa bir şəkildə istifadə edilməsi nəticəsində baş vermiş hər hansı bir itki və ya zərərli və ya zərərsiz istənilən növ xidmətdən istifadə etməklə satın alınan hər hansı bir məhsuldan və ya xidmətdən istifadə ilə bağlı hər hansı digər bir iddia, o cümlədən hər hansı bir məzmunda xəta və ya nöqsan və ya hər hansı digər iddia.\n7. Bəzi dövlətlər və ya yurisdiksiyalar, bu cür ərazi və ya yurisdiksiyalarda davamlı və ya təsadüfi ziyana görə məsuliyyətin xaric edilməsinə və məhdudlaşdırılmasına icazə vermədiyi üçün məsuliyyətimiz qanunla icazə verilən maksimum həddə qədər məhdudlaşdırılacaqdır.\nDəymiş Zərərin Bərpa Edilməsi\n1. İstifadəçi bu Xidmət Şərtlərini, hər hansı qanunu, üçüncü tərəfin hüquqlarını pozduğuna görə və ya bunun nəticəsində Saytı və təsisçilərimizi, törəmə şirkətlərimizi, filiallarımızı, partnyorlarımızı, məmurlarımızı, direktorlarımızı, agentlərimizi, podratçılarımızı, lisenziya və xidmət provayderlərimizi, subpodratçıları, tədarükçülərimizi, stajçılarımızı və işçilərimizi hər hansı zərərli və ya zərərsiz iddia və ya tələbdən müdafiə etməyə və qorumağa, o cümlədən ağlabatan olmaqla ehtimal olunan vəkil haqqını ödəməlidir.\n1. Tərəflərin xitam verilmə tarixindən əvvəl götürdüyü öhdəliklər bütün məqsədlər üçün bu müqavilənin ləğvindən sonra qüvvədə qalır.\n2. Xidmət Şərtləri İstifadəçi, ya da biz tərəfindən ləğv olunmayana qədər qüvvədədir.\n3. İstifadəçi xidmət şərtlərindən istifadə etmək istəmədiyini bildirməklə və ya Saytdan istifadəni dayandırdığı zaman bu Xidmət Şərtlərini istifadəni istənilən vaxt ləğv edə bilər.\n4. Biz şəxsi mülahizəmizə görə İstifadəçinin hər hansı bir şərt və ya şərtlərə əməl edəcəyinə şübhə etsək, bu sazişi istənilən vaxt xəbərdarlıq etmədən ləğv edə bilərik və ödənilmiş bütün məbləğlərə görə İstifadəçi məsuliyyət daşıyır.\n1. Bizim hər hansı bir hüququ və ya bu xidmət şərtlərini təmin edə bilməməyimiz bu hüquqdan və ya müddəadan imtina etməyimiz mənasına gəlmir.\n2. Xidmət şərtləri və Saytda bu xidmət şərtlərinə münasibətdə bizə təqdim edilmiş hər hansı bir qanun və ya əməliyyat qaydaları İstifadəçi ilə Bizim aramızdakı bütün razılığı və anlaşmanı təşkil edir və əvvəlki və ya sonrakı razılaşmalardan, rabitə və təkliflərdən üstün olaraq xidmətdən istifadəni tənzimləyir.\n3. Xidmət Şərtlərinin təfsirində hər hansı bir qeyri-müəyyənlik tərtib edən tərəfə qarşı şərh edilmir.\nTətbiq Edilən Qanunvericilik\n1. Bu Xidmət Şərtləri və Xidmətlərimizi təqdim etdiyimiz ayrı-ayrı müqavilələr Azərbaycan Respublikasının qanunvericiliyinə uyğun olaraq tənzimlənir və şərh olunur.\nXidmət Şərtlərinə Dəyişikliklər\n1. Xidmət Şərtlərinin ən son versiyası istənilən vaxt bu Səhifədə nəzərdən keçirilə bilər.\n2. Bizim bu Səhifədə yeniliklər və dəyişikliklər əlavə etməklə bu xidmət şərtlərinin istənilən hissəsini yeniləmək, dəyişdirmək və ya əvəz edə bilərik.\n3. Dəyişikliklər üçün bu Səhifəni vaxtaşırı yoxlamaqdan İstifadəçi özüməsuliyyət daşıyır.\n4. Bu xidmət şərtlərinə hər hansı bir dəyişiklik yerləşdirildikdən sonra bu Səhifəyə daxil olmaq və ya orada yerləşdirilmiş xidmətlərdən istifadə etmək həmin dəyişikliklərin qəbul edildiyini bildirir.


Game Alien baxış online. Pulsuz oyna\nƏcnəbilər virus bütün planet keçmək qərarına gəlib. Onlar irradiated insanlar və onları eyni əcnəbilər edir. Lakin onlar qaçmaq lazımdır. İnsanlar, onlara qarşı effektiv silah tapılıb. Əcnəbilər kimi.\n© Pulsuz bir online oyun Alien baxış\nAlien baxış online oynamaq\nOyun Description: Alien baxış online. Oyun oynamaq üçün necə Əcnəbilər virus bütün planet keçmək qərarına gəlib. Onlar irradiated insanlar və onları eyni əcnəbilər edir. Lakin onlar qaçmaq lazımdır. İnsanlar, onlara qarşı effektiv silah tapılıb. Əcnəbilər kimi.\nBu oyun dərəcəsi: Played: 64\nAlien baxış ( Səs0, Orta reytinqi: 0/5)\nSuper compressible Ping - Pong\nYüklənib Ping Pong\nÖlüm Planet: Lost Planet\nSpider-Man şəkillər edin\nSpears vs Rats


PAŞA Sığorta şirkəti avtomobil sığortası üzrə yeni maskotunu təqdim etdi | Banco.az\nPAŞA Sığorta şirkəti avtomobil sığortası üzrə yeni maskotunu təqdim etdi\nKaski sevimli, etibarlı, hər zaman sahibinin (sığortalının) yardımına qaçan, ona daima ən yaxşısını\narzulayan, qayğısına qalan bir yüksək sürətli super qəhrəmandır. Avtomobil mövzusunda çox biliklidir,\nbu səbəbdən sürücülərə hər zaman bilik, məsləhətlər verir. Kaskinin yumor hissi çox yüksəkdir, cinsindən, yaşından asılı olmayaraq hər kəs ilə yaxşı yola gedir, hər bir işdə müsbət cəhət görən bir personajdır.\nTürkiyənin ən böyük şirkəti hansıdır?\n“Technofusion MMC” şirkətinin icraçı direktoru PAŞA Bankla əməkdaşlığı barədə danışdı - VİDEO\nAzərbaycan Turizm Assosiasiyası İqtisadiyyat Nazirliyinə müraciət ünvanlayıb


Vətənpərvərlik əsərlərindən ibarət almanax » www.tezadlar.az\nVətənpərvərlik əsərlərindən ibarət almanax\nTarix: 15/4/2019 Baxış sayı: 30\nMilli ordumuz Ali baş komandan, möhtərəm Prezident İlham Əliyevin rəhbərliyi altında aparılan hərbi-texniki islahatlar nəticəsində şanlı tarix yazmaqdadır. Qarabağda 2016-cı ilin aprel və 2018-ci ilin Naxçıvan döyüşləri zamanı hərbiçilərimizin böyük uğurları çağdaş şairlərimizin, yazıçılarımızın, publisistlərimizin yaradıcılığına yeni poetik ovqat, kreativ intonnasiya qatıb.\nYeni Yazarlar və Sənətçilər İctimai Birliyi Azərbaycan Respublikasının Gənclər Fondunun maliyyə dəstəyi ilə bu möhtəşəm şanlı hadisələrə öz ədəbi-poetik dəstəyini vermək üçün müxtəlif layihələr həyata keçirir. YYSİB-nin «İntellektual əsgər»: İnternet, sosial şəbəkələr, e-kitabxana, e-kitablar vasitəsilə yeniyetmə və gənclər arasında vətənpərvərliyin kreativ-innovativ təbliği” adlı növbəti kulturoloji layihə çərçivəsində hərbiçilərimizə yaradıcı insanlarımızın sevgisini “Vətən sənsən!” (“Gənc əsgər”: vətənpərvərlik almanaxı) adlı ədəbi-bədii toplusuyla çatdırır.\nAlmanaxda Oqtay Rza, Ağacəfər Həsənli, Zəminə Xınalı, Balayar Sadiq, Fəxrəddin Ziya, Aydın Xan Əbilov, Oqtay Ərgünəş, Nisə Bəyim, Güləmail Murad, Elşad Şamil, İntiqam Yaşar, Elnur Uğur Abdiyev, Şirin Kərimbəyli kimi müxtəlif nəsil şair və yazıçıların yeni bədii-poetik nümunələri yer alıb. Topluya layihə çərçivəsində\ntəşkil olunmuş ədəbi müsabiqə yekununa uyğun olaraq, münsiflər heyətinin seçimi əsasında fərqləndirilən poeziya və nəsr əsərləri daxil edilib. Müxtəlif ədəbi növ və janrlarda qələmə alınmış bu maraqlı söz sənəti nümunələrinin oxucuları, xüsusən də gənc hərbiçilərimiz və əsgəri borcunu verməklə Vətən qarşısında müqəddəs vəzifəsini yerinə yetirməli olan yeni nəsil nümayəndələri üçün maraqlı olacağına inanırıq.\nLayihənin rəhbəri İNK və DAMMİB baş katibi, SİMİB sədrinin müavini, YYSİB sədri, Prezident təqaüdçüsü, yazıçı-kulturoloq Aydın Xan Əbilovdur.


Azərbaycanda yeni limon sortu yetişdirilib – Müstəqil.Az – İnformasiya agentliyi\nAzərbaycanda yeni limon sortu yetişdirilib\nLənkəranda məhsuldarlığı ilə seçilən yeni limon sortu yetişdirilib.\nMilli.Az xezerxeber.az-a istinadən bildirir ki, mütəxəsisslər yeni limon sortu olan “Meyer ağçiçək” sortunun tədqiqatına 2016-cı ilən başlayıblar. Tədqiqatın məqsədi isə Lənkəran bölgəsi şəraitində limon bağlarında mövcud olan az yayılmış yerli sortların morfoloji, bioloji və təsərrüfat xüsusiyyətlərinin artırılmasıdır.\nNəticədə AMEA Lənkəran Regional Elmi Mərkəzində yeni limon sortu yetişdirilib. Bu sort digər sortlardan 70 faiz məhsuldarlığı ilə seçilir.\nAMEA Lənkəran Regional Elmi Mərkəzinin direktoru Fərman Quliyev deyir ki, gələcəkdə bu sortların artırılaraq təsərrüfatlara verilməsi, ölkə ərazisində sitrus bağlarının intensiv inkişaf etdirilməsinə imkan verəcək.\nQeyd edək ki, AMEA-nın Lənkəran Regional Elmi Mərkəzində yeni çay sortları da yetişdirilir.\n← Show Radıo-ya və “Matrax” proqramına AĞIR CƏZA\nGümüş bahalaşıb – VİDEO →\nErmənistanın baş nazirinin mövqeyini anlamaq mümkün deyil\nsürücü öldü, arvadı və qızı…


MSK Sərdar Cəlaloğlunun prezidentliyə namizədliyini qeydə alıb\nMərkəzi Seçki Komissiyası (MSK) martın 17-də Demokrat Partiyasının sədri Sərdar Məmmədovun (Cəlaloğlu) prezidentliyə namizədliyini qeydə alıb. Eyni zamanda MSK Vətəndaş və İnkişaf Partiyasının sədri Əli Əliyevin və Ağ Partiyanın sədri Tural Abbaslının prezidentliyə namizədliyini qeydə almaqdan imtina edib.\nBununla da prezidentliyə namizədlərin qeydə alınması başa çatıb. Hazırda 8 nəfərin prezidentliyə namizədliyi qeydə alınıb.\nƏliyev və Abbaslı namizədliklərinin qeydə alınmaması ilə bağlı MSK-nin qərarından narazıdır və detallı məlumat verilməsini istəyirlər.\n“Mənim sənədlərim qaydasında idi. Biz 42 900 seçici imzası (namizədiyin qeydə alınması üçün 40 min seçici imzası tələb olunur-red) toplamışıq. Qanun imzaların 60 seçki dairəsindən toplanmasını nəzərdə tutsa da, biz imzaları 69 seçki dairəsindən toplamışıq”, Abbaslı qeyd edib.\nOnun fikrincə, namizədliyinin qeydə alınmaması siyasi xarakter daşıyır.\n“Biz yeni siyasi qüvvəyik. Bu səbəbdən hakimiyyət bizə televiziya efiri verməyə risk etmir. Çünki ölkədə nüfuzumuzun artmasından çəkinirlər. Hakimiyyət yeni siyasi qüvvənin meydana çıxmasını istəmir. Onları köhnə müxalifət qane edir”, o qeyd edib.\nÖz növbəsində Əli Əliyev MSK-nin qərarından təəccübləndiyini bildirib. O 2013-cü ildə də prezident seçkilərinə buraxılmadığını xatırladıb.\n“2005, 2010, 2015-ci illərdə keçirilən parlament seçkilərində də mənim müvəffəqiyyətim qəbul edilmədi. Mənim bu prosesi idarə edənlərin xoşuna gəlmədiyim açıq görünür. Mən çox müstəqil siyasətçiyəm, hakimiyyətdən və başqa mənbələrdən pul almıram. Seçkilərə ona görə buraxılmıram ki, başqa mənbələrdən maliyyələşən dekorativ rəhbərlərdən çox fərqlənirəm”, Əliyev qeyd edib.\nO MSK-nin qərarından şikayət edəcəyini bildirib.\nMərkəzi Seçki Komissiyası indiyədək YAP sədri, hazırki prezident İlham Əliyevin, Milli Dirçəliş Hərəkatı Partiyası tərəfindən irəli sürülmüş Fərəc Quliyevin, Müasir Müsavat Partiyası tərəfindən irəli sürülmüş Hafiz Hacıyevin və "Cəbhəçilərin təşəbbüs qrupu” adlı təşəbbüs qrupu tərəfindən irəli sürülmüş Razi Nurullayevin, müstəqil Zahid Orucun, Sosial Demokrat Partiyası tərəfindən irəli sürülmüş Araz Əlizadənin və Bütöv Azərbaycan Xalq Cəbhəsi Partiyası tərəfindən irəli sürülmüş Qüdrət Həsənquliyevin prezidentliyə namizədliyini qeydə alıb. Martın 19-dan namizədlərin təşviqat kampaniyası başlayacaq.\nAprelin 11-də növbədənkənar prezident seçkiləri keçiriləcək.


Şok müsahibə: “Ramiz Mehdiyev emissardır, təqaüdə çıxsa da...” - Sərdar Cəlaloğlu - Hürriyyət\nEv Manşet Şok müsahibə: “Ramiz Mehdiyev emissardır, təqaüdə çıxsa da…” – Sərdar Cəlaloğlu\nŞok müsahibə: “Ramiz Mehdiyev emissardır, təqaüdə çıxsa da…” – Sərdar Cəlaloğlu\n21:16 - 27 Avqust, 2020\nAzərbaycan Demokrat Partiyasının sədri Sərdar Cəlaloğlu Teleqraf.com-un suallarını cavablandırıb.\n– Sərdar bəy, AMEA Prezidenti Ramiz Mehdiyev siz daxil olmaqla ona qarşı tənqidi fikir səsləndirənləri sərt tənqid edib. Buna səbəb nədir, niyə onun haqqında doğru deyilən fikirlərə qarşı aqressiv reaksiya verir?\n– Tənqidərini normal qiymətləndirirəm. Hazırda Ramiz Mehdiyev özünü müdafiə etmək məcburiyyətindədir və bunu da hamımız başa düşməliyik. Çünki Ramiz Mehdiyevə qarşı çox ciddi ittihamlar irəli sürülür. Elə mən də ittihamlar irəli sürmüşəm və hesab edirəm ki, doğru da etmişəm. Bu səbəbdən də özünü müdafiə etməyə çalışır.\nMən onun haqqında kitab yazmışam, tənqidlər etmişəm, onun Azərbaycan xalqı və dövlətinə qarşı yanlış mövqedə olmasını bəyan etmişəm. Şəxsən mən onun özünü müdafiə etməsini normal qarşılayıram. Amma bu o demək deyil ki, Mehdiyev təmiz adamdır.\n– Sizi məhkəməyə vermək hüququnu özündə saxladığını bildirib…\n– Nə olacaq? Buyurub məhkəməyə versin. Versə, özü uduzacaq. Onun çıxışları, konkret atdığı addımlar, yazdığı məqalələr var. Məsələn, 2003-də televiziyada elan etdi ki, amerikalılar onlara deyib bizi həbs edin, o da həbs etdirib. Sən bəyəm amerikalıların göstərişi ilə bizi həbs etmisən? Əgər belədirsə, başqa bir dövlətin göstərişi ilə bizləri həbs etmək, vətəndaşının hüquqlarını məhdudlaşdırmaq ən böyük cinayətdir. Və ya deyirdi ki, biz total nəzarəti həyata keçirməliyik. Konstitusiyamız isə vətəndaşlara total nəzarəti həyata keçirməyə icazə vermir. Yəni öz məqalələri, kitabları və addımları əslində onun kim olduğunu ifşa edir. Odur ki, Mehdiyevin məhkəmə təhdidindən əsla qorxmuram. Buyurub versin məhkəməyə.\n– Niyə qəfildən hamı Mehdiyevin üzərinə getməli oldu. Karantində toy məclisi qurmağın hüquqi cəzası var. Cəza olduğu təqdirdə niyə belə qarşılıqlı ittihamlar başladı?\n– Əvvəla, biz və şəxsən mən Ramiz Mehdiyevə hücum etmirəm. Əksinə, Mehdiyevin özü 30 il xalqımızın ziyalılarına, siyasi partiyalara, mətbuata, QHT sektoruna hücum edərək darmadağın edib. Hətta Heydər Əliyevin zamanında mövcud olan təsisatları sonradan Mehdiyev hücum edərək dağıdıb. Bu təlimatı da Rusiyadan alıb. Ölkədə özəlləşdirmə adı altında Azərbaycan iqtisadiyyatına qarşı sobataj həyata keçirib. Azərbaycanda çoxlu neqativ hadisələr olub. Ramiz Mehdiyev ya bu hadisələrin müəllifidir, ya da bunları görsə də, vəzifəsinin öhdəsindən gəlməyərək qarşısını almayıb. Bu, həqiqətdir. Hər bir halda Ramiz Mehdiyev uzun illər bu ölkədə kadr siyasətinin başında dayanıb. İctimai münasibətlərin müəyyən olunmasında aparıcı şəxs Mehdiyev olub. Bunu da hamı bilir. Bir dəfə prezident hansısa tədbirdə çıxış edirdi, ən qarşıda da Mehdiyev tək oturmuşdu, nazirlər, rəsmi şəxslər isə arxa skamyada əyləşmişdi. Belə nümayiş etdirirdi ki, söz sahibi mənəm. Mehdiyevin belə işləri var və bunu gizlətmək yox, demək lazımdır. Bu mənada məni məhkəməyə verməsi çox yaxşı olardı. Mehdiyev hakimiyyətdə olduğu zaman onun əleyhinə kitab yazmışam. Kitabımda Mehdiyevin məqaləsini cümlə-cümlə təhlil edərək ifşa etmişəm.\nXalqımız bilməlidir ki, bu gün korrupsiyaya görə həbs edilən məmurların 99 faizi məhz Mehdiyevin kadrlarıdır, onun tərəfindən irəli çəkiliblər. Zamanında bunları dövlət strukturlarında məhz Mehdiyev yerləşdirib.\n– Mehdiyev onu tənqid edənlərin adını çəkərkən sizi partiya sədri deyil, qəzet redaktoru kimi təqdim edib. Sizcə, bu təsadüfidirmi?\n– Ramiz Mehdiyev artıq qocalıb, yaddaşı yoxdur. Əvvəl elə bilib tarixçiyəm, sonra hüquqşünas olduğumu düşünüb. Ramiz Mehdiyev axı Azərbaycanın ictimai-siyasi həyatı ilə o qədər də dərindən maraqlanmır. Bilmir qarşısındakı adam kimdir. Elə bilir mən redaktoram. O qədər qəzet redaktorlarını, jurnalistləri siyasi iddialarla məhkəməyə verib ki, indi elə bilir mən də redaktoram. Yəni uzun müddət jurnalistlərə divan tutduğu üçün düşünüb ki, mənə qarşı da o konteksdə mübarizə aparsın.\n– Bəlkə bilərəkdən, sizi siyasətçi kimi qəbul etmədiyini göstərmək üçün adınızı redaktorlarla eyni sırada çəkib?\n– Bəyəm qəzet redaktoru olmaq pis, siyasi partiya sədri olmaqdan əskik işdir? Mehdiyev bununla nə demək, kimi aşağılamaq istəyir? Əvvəla, mən qəzet redaktoru yox, qəzet sahibiyəm. Yəqin Mehdiyev qəzet sahibi ilə redaktoru fərqləndirə bilmir.\nİkincisi də, məni redaktor və ya jurnalist kimi təqdim etməsi şərəfdir. Azərbaycanda ön cəbhədə jurnalistlərdir və onların dövlətimiz üçün müstəsna əhəmiyyəti var. Görünən odur ki, Mehdiyev öz işi ilə məşğul olmur.\n– Sizcə, niyə öz işi ilə məşğul olmur?\n– Çünki bu adam müstəqil deyil, emissardır. Hətta təqaüdə çıxsa belə, Rusiyanın tapşırıqlarını yerinə yetirməyə məcburdur. O qədər əlaqələri, münasibətləri var ki, artıq onun geriyə qayıtmaq yolu yoxdur.\nBaxın, AMEA-ya getdikdən sonra özü üçün icra strukturundakı kimi komanda formalaşdırmağa başlayıb. Xalqa zidd addımlar atır. Məsələn, Ziya Məmmədovun qardaşını, Əli Abbasovu AMEA-ya aparıb. Onların hamısı onun öz adamlarıdır. Bütün bunlar əslində onun xarakterini, idarəçilik təcrübəsini göstərir. Adam 50 il vəzifədə işləyib, amma bir normal kadrı irəli çəkməyib. İndi də AMEA-nı siyasi idarəetmə strukturuna döndərməyə çalışır. Həm də akademiyanın internet resursu bir qayda olaraq elmi məqalələr verməli, alimlərin kəşf və ixtirası haqqında məlumatar yaymalıdır. Mehdiyev ora gedəndən sonra akademiyanın saytını çevirib özünün şəxsi informasiya agentliyinə. Özünü müdafiə edən bəyanatlar verir. A kişi, bu resurs akademiyanındır, sənin şəxsi saytın deyil. Alimlərə səni siyasətdə nəyə görə ittiham etmələri maralı deyil. Sən orada yalnız elmlə bağlı məlumat verməlisən. Amma götürüb akademiyanın saytını özünün qalxanın kimi istifadə edirsən.\n– Bu fakt Mehdiyevin AMEA-dakı vəzifəsindən getməsi üçün əsas ola bilərmi?\n– Mənə elə gəlir ki, Mehdiyev həm akademiyada tutduğu vəzifədən getməlidir, həm də hakimiyyət onun uzun illər apardığı siyasətlə bağlı ciddi araşdırma aparmalıdır. Onun korrupsiyası, dövlət imkanlarından sui-istifadə etməsi, ziyanlı kadrları hakimiyyətə gətirilməsi, anti-konstitusion addımları ilə bağlı araşdırma aparmalı və Mehdiyev qanun qarşısında cəzasını almalıdır.\nHesab edirəm ki, çoxlarının düşündüyündən fərqli olaraq Mehdiyev hazırda dəhşətli dərəcədə təhlükəli adam deyil. Çünki əlində ciddi repressiv aparat yoxdur. İndi deyir ki, səni verəcəyəm məhkəməyə, əvvəllər isə məhkəməyə göstəriş verirdi ki, filankəsi tut. İndi onun belə birbaşa göstəriş vermək imkanları yoxdur. Amma icra strukturlarının müxtəlif qollarında bunun təsiri altında olan şəxslər böyük ehtimalla var. Bu şəxslər araşdırılıb tapılmalı və neytrallaşdırılmalıdır. Onların hakimiyyətdə və vəzifələrdə təmsil olunması dövlətimiz üçün təhlükəlidir.\n– Sərdar bəy, Rusiya Liberal Demokrat Partiyasının sədri Vladimir Jirinovski təklif edib ki, rus ordusunda xanımlar da hərbi xidmətdən keçsin. Bu, təxminən sizin bir müddət əvvəl “Azərbaycanda qadınlar da hərbi xidmətə getsin” çağırışının təkrarıdır. Buna ehtiyac varmı?\n– Əvvəla, mən deməmişdim ki, xanımlar hərbi xidmətə getməlidir. Demişdim ki, qadınları ona görə müharibəyə, orduya aparmırlar ki, İslam dininə görə, bir xanım mərhəm adamın müşayiəti olmadan uzağa gedə bilməz. Adətən, İslamda xanımlar ərinin, qardaşının və ya atasının müşayiəti ilə uzağa gedə bilər. Bu baxımdan İslam dinini nəzərə alıb müsəlman ölkələrdə qadınları əsgərliyə aparmırlar. Hətta qadının yanında mərhəm kişi olmadan Həcc ziyarətinə getməsi qadağandır. Mən də deyirəm ki, əgər sən İslamın ənənəsini saymırsansa, həyat yoldaşını burada qoyub Dubaya gedirsənsə və orada da xalqımızın nüfuzuna zərər vurursansa, onda get əsgərliyini et. Onu demək istəyirdim ki, qadınlar milli və dini dəyərlərə hökmən hörmətlə yanaşmalıdırlar. Mən qadınların hərbi xidmətə aparılmasının tərəfdarı deyiləm, bunu da milli və dini dəyərlərimizə zidd hesab edirəm. Təbii ki, könüllülər istisna olmaqla. Başqa sözlə, dövlət dini və milli dəyərləri nəzərə alaraq sizi hərbi xidmətə aparmırsa, siz bu dəyərlərə hörmət etməyə və onlarla yaşamağa borclusunuz. Əks halda qeyri-islam ölkələrində olduğu kimi siz də hərbi xidmətə getməlisiniz. Sözsüz ki, mən qadınların əsgərliyə aparılmasının tərəfdarı deyiləm.\nJirnovskiyə gəldikdə isə bu, anlaşılandır. Rusiyada əvvəla doğuş azdır, oğlan uşaqları daha az doğulur. Üstəlik gənclərin böyük hissəsi alkoqola meyl edir. Yəni getdikcə ordu qeyri-ruslardan təşkil olunur. Belə ordu ilə müharibə aparmaq getdikcə problemli olur. Jirinovski də çoxbilmişin biri olduğundan deyir ki, qadınların vasitəsilə ordunu gücləndirək.\nƏvvəlki məqaləHökməli bələdiyyəsi cəzalandırılıb – RƏSMİ\nNövbəti məqalədəBakıda bu obyektlərin qiyməti BAHALAŞIB


Müsəlmanlar ABŞ haqda nə düşünür? - Dünya xəbərləri - Xəbərlər - İslam Azərbaycanda (İslam.Az)\nHətta bu məqsədin həyata keçirilməsi üçün müsəlman ölkələrindəki ABŞ hərbçilərinə hücumları müdafiə edirlər. Amma müsəlman ölkələrinin sakinləri Əl-Qaidənin məqsədlərini bəyənsələr də, istifadə etdiyi terror metodlarını qəbul etmirlər.\n"WorldPublicOpinion.org" ABŞ-da Mərlind Universiteti ilə birlikdə Türkiyə, İordaniya, Fələstin əraziləri, Azərbaycan kimi müsəlman ölkələrində ABŞ-a münasibətə dair ictimai rəyi öyrənib. Sorğunun nəticələri fevralın 25-də elan edilib.\nƏn geniş yayılan fikirlər isə belədir ki, ABŞ-ın müdafiə etdiyi demokratiya o zaman güclü olur ki, yerli hökumət də bunu istəsin. Amma rəyi soruşulanların xeyli hissəsi o qənaətdədir ki, ABŞ ümumiyyətlə müsəlman ölkələrində demokratiyanın olmasında maraqlı deyil. // Azadlıq Radiosu\nYerləşdirilib:27 Fevral, 2009 19:56, ]]>Çap]]>


"Qərar verdim ki, artıq atamla birgə yaşaya bilmərəm" - Meydan.TV\n"Qərar verdim ki, artıq atamla birgə yaşaya bilmərəm"\n"Öz ayaqlarının üstündə durmağı bacaran qadınların əxlaqsız olmadığını sübut etmək istəyirəm"\nİndi isə məhşur restoranların birində inzibatçı işləyir.\n“Bacım araya girib həyatımı xilas elədi”\n“Uşaq olanda atam mənimlə çox mehriban idi, ən sevimli uşağı idim. Böyüdükcə mənə qarşı rəfdarı dəyişməyə başladı. Öz ayaqlarımın üstündə durmağım onu narahat edirdi. Atam düşünürdü ki, qız uşağı işləməz, axşam 9-dan sonra evə gəlməz. Mən isə yaxşı maaş təklif etdikləri üçün restoranda işləməyə başlamışdım. Bəzən işdən gec çıxmalı olurdum. Atam isə bu vəziyyəti qəbul etmirdi. Nə vaxt ki ona pul verirdim, yaxşı övlad olurdum. Elə oldu ki, kreditə telefon aldım və atama artıq əvvəlki kimi pul verə bilmədim. O zaman mənim şiddət hekayəm başladı. Atam bir dəfə mənim qonaqlıqda spirtli içki içdiyimi öyrəndi. Evdə mübahisə yarandı, həmin gün məni çox pis döydü, hirsi soyumadı, mətbəxdən bıcağı götürüb üstümə gəldi. Bacım araya girib mənim həyatımı xilas elədi. O gün qərar verdim ki, artıq atamla birlikdə yaşaya bilmərəm”, - deyə Banu başına gələnləri belə ifadə edir.\nO, özünü özünü müasir gənc hesab edir və deyir ki, qadınlarla kişilər bərabərhüquqludur: “Necə olur ki, qardaşım gecə əylənə, spirtli içki içə, siqaret çəkə bilər, amma mən məhz qız olduğum üçün bunları edə bilmərəm?”\nAiləsindən ayrılandan sonra Banunun köməyinə aylıq maaşı çatıb, kirayə ev tutaraq tək yaşamağa başlayıb: “Tək yaşamağım da ailəmin təzyiqlərindən uzaqlaşmağa mane olmur hər gün zəng edirlər: "Qohumlar səni axşam çöldə görməsin, evə tez get”. Əslində narahatlıqlarının səbəbi mənim başıma bir hadisə gəlməyi yox, qohumların məni gec saatlarda küçədə görməsidir. Valideynlərim üçün başqalarının fikri mənim xoşbəxtliyimdən daha önəmlidir”.\n“...qadınların özgüvəni zədələnir”\n2020-ci ilin rəsmi statistikasına görə, Azərbaycanda 987 nəfər məişət zorakılığının qurbanı olub. Onlardan 41 qadın zorakılıq zəmində qətl edilib.\nEkspertlər deyir ki, Azərbaycanda məişət zoraklığına məruz qalan minlərlə qadın var, lakin onların bir çoxu bununla barışaraq yaşayır.\nSosial işçi Afaq Hüseynova həmkarı Könül ilə birlikdə “Qadın üçün” adlı sosial layihə həyata keçirib. Onlar “Qaynar xətt” yaradıblar. Buna səbəb isə zorakılığa məruz qalan qadınlara dəstək verməkdir.\nAfaq Hüseynova deyir ki, 24 saat açıq olan "Qaynar xətt" xilas olmağın yolunu axtaran qadınlar üçün yeni ümid qapısıdır: "Azərbaycanda, xüsusən son dövrlər artan qadına qarşı zorakılıq halları cəmiyyətin həssas kəsimini narahat edir. Adətən, məruz qaldıqları fiziki, psixoloji təzyiqlər nəticəsində qadınların özgüvəni zədələnir, ətrafa olan marağı azalır. Bu, həm də ailədə olan uşaqların sağlam böyüməsinə mənfi təsir edən amillərdən biridir. Belə problemləri nəzərə alaraq biz, “Qadın üçün” təşəbbüs qrupu yaratdıq və mövcud problemlə sistemli, ardıcıl işləmək qərarına gəldik. Beləliklə, məqsədimiz zorakılığa məruz qalan qadınların problemlərini sosial işçilər tərəfindən dəyərləndirib onlara təmannasız hüquqi və psixoloji dəstək vermək, qadın hüquqları ilə bağlı maarifləndirmə işləri aparmaqdır. Buna görə biz, “Qadın üçün” təşəbbüs qrupu, ölkədə baş verən bu kimi hadisələrə həssas yanaşan psixoloqlar və vəkilərlə birgə şiddətə məruz qalan qadınlara real və təmannasız dəstək vermək qərarına gəldik”.\nO, qadınları zorakılığa qarşı etiraza səsləyir: "Bu layihənin bir məqsədi də qadınları təlimatlandırmaqdır. Azərbaycanda qadınlar məişət zorakılığından daha çox əziyyət çəkir. Təəssüf ki, qadınlara qarşı məişət zorakılığı, onların fiziki, psixoloji şiddətə məruz qalması toplum tərəfindən də loyal qarşılanır. Hətta bu hal qadınların özlərinə belə o qədər aşılanıb ki, onlar zorakılığı müəyyən mənada “haqq etdiklərini” düşünür və bir çox halda susmağa, bununla barışmağa üstünlük verirlər. Halbuki bu qadınların taleyi və ya layiq olduğu cəza deyil. Heç kim zorakılığa və təhqirə layiq deyil və bu, normal olmamalıdır”.\nAfaq Hüseynova zorakılığa məruz qalan şəxsin özünü qorumaq üçün ata biləcəyi müəyyən addımları da sadalayıb: “Bunlardan ilkin olanı Daxili İşlər Nazirliyinin "102" nömrəli Çağrı Mərkəzinə zəng edib üzləşdiyiniz zorakılıqla bağlı məlumat verməkdir. Zorakı şəxslə birlikdəsinizsə və sizin ondan uzaqlaşmaq imkanınız yoxdursa, polisi hadisə yerinə çağıra bilərsiniz. Bədəninizdə hər hansı bir zorakılıq izi, xəsarət varsa, həm sağlamlığınız, həm də zorakılığın sübut edilməsi üçün həkim müayinəsindən keçmək, xəsarət izləri ilə bağlı arayış almaq vacibdir. Belə ki, siz ya hər hansı bir xəstəxanadaki həkimə müraciət edə və ya "103" - Təcili Tibbi Yardım xidmətinə zəng edə bilərsiniz. Əlavə olaraq, polis zorakılıqla bağlı araşdırma etdikdə müstəntiq, tədqiqatçı və ya polisin sizin tibbi ekspertizaya yönləndirməsini tələb etməniz zorakılığın sübut edilməsi üçün vacib amildir”.\nAzərbaycanda gender əsaslı zorakılığa məruz qalmış şəxslər, xüsusilə zorakılıqla üzləşmiş qadın və qızların müraciəti üçün nəzərdə tutulmuş qaynar xəttin nömrəsi "860"dır. Bakı ərazisindən ev telefonu ilə birbaşa "860", mobil nömrələrdən və ölkənin regionlarından isə "012 860" yığmaqla “qaynar xətt”lə əlaqə saxlamaq mümkündür.\n“Qaynar xətt”ə müraciət edənlər gender əsaslı zorakılıq və məişət zorakılığı, eləcə də müvafiq dəstək xidmətləri ilə bağlı məlumatlar ala, zəruri hallarda təmənnasız psixoloji konsultasiya ilə təmin edilirlər.\nAfaq Hüseynova həmçinin bildirib ki, onların layihəsi olan “Qadın üçün təşəbbüs qrupu” zorakılığa məruz qalmış qadınlara təmənnasız olaraq yardım göstərir. Sosial işçilər ilkin qiymətləndirmə aparıb lazım olduqda həm hüquqi, həm də psixoloji konsultasiya ilə təmin edir.\nMəişət zorakılığının qurbanı olan qadınlar +99455 646 69 86 nömrəsi ilə əlaqə yarada bilərlər.\n“Öz ayaqlarım üstündə...”\nBanu isə hər gün səhər saat 6-da yuxudan oyanır, makyajını edir, dikdaban ayaqqabılarını geyinərək işə gedir. İndi onun həyatda tək devizi ailəsinə öz ayaqları üstündə duran qadınların əxlaqsız olmadığını sübut etməkdir. O, gələcəkdə Türkiyədə yenidən təhsil almağı da planlaşdırır.\nDeyir ki, bu dəfə isə ixtisasını ailəsinin yox, öz seçimi ilə edib baytar kimi Bakıya dönəcək…\nqısa linklər: http://mtv.re/io8sil


CBC Sport Arena Polo üzrə Dünya Kubokunda finalçılar mәlum olub - Frame.az\nCBC Sport Arena Polo üzrə Dünya Kubokunda finalçılar mәlum olub\nAzərbaycan Respublikası Atçılıq Federasiyasının (ARAF) və World Polonun təşkilatçılığı ilə Bakıda arena polo üzrə dünya kuboku yarışı davam edir. Turnirin ikinci günündә daha iki qarşılaşma keçirilib.\nƏvvəlcə meydana “Pasha Private Banking / Monte-Carlo Polo” və “Improtex Motors / Grand Champions Polo Club Palm Beach” komandaları çıxıblar. Görüş “Pasha Private Banking” poloçularının 4-3 hesablı qәlәbәsi ilә başa çatıb. Adınca isə “Azersun / Evviva Polo Club St Moritz” və “CBC Sport / Elite Horse & Polo Club Baku” kollektivləri qarşılaşıb.\nBu dәfә 7.5 – 4 hesabı ilә qalib gәlәn “CBC Sport” komandası finala vәsiqә qazanıb. Avqustun 10-u saat 16:15 -dә keçirilәcәk hәlledici oyunda komandamızın rәqibi top fәrqinә görә daha yaxşı nәticә göstәrәn “Azersun” poloçuları olacaq.\nBaxış sayı: 1. 967\n← Heydər Əliyev Mərkəzinin parkında aviamodellərin uçuş şousu keçirilib\nKarateçilərimiz Bakı birinciliyində güclərini sınayıblar →\nBu gün dünya çempionatına vəsiqə qazanacaq sonuncu komanda müəyyənləşəcək


İngilterenin en varlı qadını yaxtası ile Bodrumda - Azadliq Xeber\nİngilterenin en varlı qadını yaxtası ile Bodrumda\nİngiltərənin ən varlı qadını yaxtası ilə Bodrumda\n19.07.2015 / 14:03 xeber –\nİngiltərənin ən çox qazanan qadını olan İKOS şirkətinin yunan əsilli sahibi Elena Ambrosiadou Bodruma yollanıb.\nAxşam.az-ın "Hürriyət"ə istinadən xəbərinə görə, "The Maltese Falcon" adlı lüks yaxtasını da özü ilə aparan iş xanımı əvvəlcə günəş vannası qəbul edib. Daha sonra isə yaxınları ilə su idmanı etməyə başlayıb.\nBir çox firmaların səhmdarı olan Elena kəndləri gəzib. Onun nadir yaxtası Bodrumdakı digər turistlərin də diqqətini çəkib. Dünyada ilk dəfə karbonfiber yelkən dirəkləri taxılan və futbol sahəsi böyüklüyündə yelkənə sahib olan "The Maltese Falcon" Atlantik okeanını 10 gündə keçmək gücünə sahibdir. Ambrosiadou bu yaxtanı 2009-cu ildə ABŞ-lı iş adamı Tom Perkinsdən 60 milyon sterlinqə satın alıb.


“Taliban” 6 polisi öldürdü - xezernews.az\n“Taliban” 6 polisi öldürdü\nƏfqanıstanda “Taliban” hərəkatının silahlılarının hücumu nəticəsində azı 6 polis əməkdaşı həlak olub.\nXəzərNews.az xarici KİV-ə istinadən xəbər verir ki, insident ölkənin şimalında yerləşən Balh əyalətində qeydə alınıb. Nəzarət-buraxılış məntəqələrinə hücum zamanı, həmçinin 3 polis əməkdaşının yaralandığı bildirilir.\nXatırladaq ki, son vaxtlar Əfqanıstan hakimiyyəti ilə “Taliban” arasında dialoqun mümkünlüyü vaxtaşırı gündəmə gəlir. Bu ərəfədə Prezident Əşrəf Qani RTA dövlət telekanalının efirində “Taliban” hərəkatını birbaşa danışıqlara çağırıb. Əfqanıstanda qarşıdurma tərəfləri arasında birbaşa sülh dialoqları müxtəlif meydançalarda aparılır.\n2018-ci il noyabrın 9-da Moskvada baş tutan beynəlxalq görüşə ilk dəfə “Taliban” hərəkatının Dohadakı siyasi ofisinin nümayəndə heyəti də qatılmışdı..\nBununla yanaşı, bir neçə gün əvvəl ABŞ və “Taliban” nümayəndələri Qətərin paytaxtı Dohada keçirilən məsləhətləşmələrin gedişində xarici ölkə qoşunlarının Əfqanıstandan çıxarılması üzrə çərçivə layihəsini razılaşdırıb.


Vulqar davranışlı, təhqiramiz ritorikalı birisi... - Əli Həsənov | Karabakh Today\nVulqar davranışlı, təhqiramiz ritorikalı birisi... - Əli Həsənov\nDünən Azərbaycana qarşı “xüsusi marağı” ilə fərqlənən ABŞ Helsinki Komissiyasında ölkəmizdəki seçkilər və fundamental azadlıqlarla bağlı növbəti dinləmələr keçirildi. Xatırladıram ki, məhz bu Komissiyanın sədri konqresmen Kris Smit hələ 2016-cı ilin dekabrında Azərbaycana qarşı sərt sanksiyaları nəzərdə tutan qanun layihəsi irəli sürmüşdü. Həmin layihənin müddəaları istər iqtisadi, istər siyasi, istərsə də hərbi sferada ABŞ-Azərbaycan münasibətlərini ciddi şəkildə korlamağa yönəlmişdi.\nBu sözləri Prezidentin köməkçisi Əli Həsənov sosial şəbəkə hesabında qeyd edib. Ə.Həsənov bildirib ki, bu həmin Smitdir ki, uzun müddətdir qondarma erməni soyqırımının ABŞ hökuməti tərəfindən tanınması üçün xüsusi canfəşanlıq göstərir:\n“Bütün ölkələrə, xalqlara və konfessiyalara eyni münasibət sərgiləməli olan Komissiya sədri özünün Ermənistana və erməni xalqına xüsusi sevgisinin olduğunu dəfələrlə etiraf edib.\nBudəfəki dinləmələrin də məhz onun rəhbəri olduğu Komissiya tərəfindən təşkil edilməsini təsadüfi saymaq olmaz. Tədbirdə ölkəmizdəki prosesləri yaxından izləyən, ona maraq göstərən insanlarla yanaşı, müxtəlif səbəblərdən daim kəskin anti-Azərbaycan mövqeyi tutan “ekspertlər” də iştirak edib. Dinləmərlərdəki çıxışlarla tanışlıq natiqlərin Azərbaycanda baş verən proseslər, ölkəmizdəki siyasi qüvvələr nisbəti, özlərini siyasi partiya və ya ictimai hərəkat kimi təqdim edən bəzi qurumların cəmiyyət həyatındakı real çəkisi və gerçək niyyətləri barədə çox səthi, əksər hallarda isə yanlış təsəvvürə malik olduqlarını göstərdi. Xarici qrant və ianələr hesabına Azərbaycandan kənarda informasiya resursu yaradan, bir neçə il əvvəl həmin resursa məxsus saytda erməni soyqırımının tanınmasının vacib olduğu barədə məqalə yerləşdirən bir “soydaşımız” yenə də sanksiya məsələsini gündəmə gətirdi, Azərbaycanın lobbiçilik sahəsindəki fəaliyyətini tənqid etdi, ABŞ-ı və Avropa İttifaqını növbəti dəfə ölkəmizə ciddi təzyiq göstərməyə çağırdı.\nQəribə olan həm də budur ki, son dövrlər özünü Avropadakı “iaşə müxalifəti lideri” kimi tanıtmış, vulqar davranışı, təhqiramiz ritorikası və azərbaycanlıya xas olmayan saç düzümü ilə fərqlənən birisi də həmin tədbirə dəvət edilmişdi. Nə danışdığının fərqində olmayan bu “iaşə lideri” Qərb ölkələrini Azərbaycan hakimiyyəti ilə normal münasibət saxlamaqda ittiham edir, Avropa Birliyi, aparıcı Avropa ölkələri və ABŞ liderlərinin növbədənkənar prezident seçkilərindən sonra cənab İlham Əliyevə məktub göndərərək onu təbrik etmələrini az qala faciə sayır. Təəssüf hissi ilə bildirirəm ki, xaricdə məskunlaşmış bəzi soydaşlarımız bu gün anti-Azərbaycan dairələrin əlində bir alətə çevrilib. Onlardan dövlətimizi, xalqımızı və ölkə hakimiyyətini gözdən salmaq üçün fəal istifadə edirlər. Görünür, bütün bu canfəşanlıq, müxtəlif ölkələrdə keçirilən tədbirlər, bir ölkədən digərinə və hətta bir qitədən başqasına edilən səfərlər sırf şəxsi təşəbbüs deyil. Heç şübhəsiz, bütün bunların arxasında xaricdəki bəzi anti-Azərbaycan dairələrdən və imkanlı azərbaycanlılardan alınan böyük miqdarda pullar və mütəmadi təlimatlar dayanır.\nBelələrinə üz tuturam: tutduğunuz səhv yoldan çəkinin. Xaricdə öz ölkənizə və xalqınıza qarşı belə canfəşanlıqla təbliğat aparmaqdansa, intellektinizin imkan verdiyi dərəcədə Dağlıq Qarabağ münaqişəsi ilə bağlı həqiqətləri yaşadığınız ölkələrin ictimaiyyətinə çatdırın. Bacarırsınızsa, həmin ölkələrdə Azərbaycanın haqq sözünü deyən, Ermənistanın işğalçılıq siyasətinə qarşı çıxan siyasətçilərlə, politoloqlarla, QHT və KİV nümayəndələri ilə əlaqə qurun, onları öz tədbirlərinizə cəlb edin. Belə etsəniz, mənsub olduğunuz xalqın hörmət və etimadını qazanarsınız... Bir sualım da var: sizcə, dünənki dinləmələrdə salonda oturan erməni lobbisi təmsilçiləri öz ölkələrini sizin kimi müzakirə hədəfinə çevirərdilərmi? Hər halda, düşünməyə dəyər”.


Xırdalanda ər-arvadı döyüb bıçaqladılar - PEYK.AZ\nAbşeronda bıçaqlanma və döyülmə hadisəsi baş verib. “Report”un məlumatına görə, hadisə Xırdalan şəhərində qeydə alınıb. 1999-cu il təvəllüdlü Hüseynov Həsən Murtuz oğlu və onun həyat yoldaşı 2002-ci il təvəllüdlü İsmayılova Zöhrə Etibar qızı tanıdıqları şəxslər tərəfindən əvvəlcə döyülüblər. Daha sonra isə...\nAvq 15, 2020 - 22:30\n1999-cu il təvəllüdlü Hüseynov Həsən Murtuz oğlu və onun həyat yoldaşı 2002-ci il təvəllüdlü İsmayılova Zöhrə Etibar qızı tanıdıqları şəxslər tərəfindən əvvəlcə döyülüblər. Daha sonra isə H.Hüseynova bıçaq zərbəsi endirilib.\nHər iki yaralı təcili tibbi yardımın köməyi ilə xəstəxanaya çatdırılıblar.\nMüayinə zamanı Z.İsmayılovaya qarnının küt travması, H.Hüseynova isə kürək nahiyəsində bir ədəd kəsilmiş-deşilmiş bıçaq yarası diaqnozu qoyulub.\nadmin Apr 23, 2020 0 68\nadmin May 4, 2020 0 71\nXaçmazda ƏMƏLİYYAT - Narkotik becərən şəxslər saxlanıldı...\nadmin Avq 15, 2020 0 49


San Sebastian Komra (İspaniya) üçün ucuz aviabiletlər, San Sebastian Komra (İspaniya) / üçün ucuz aviabiletlər / Tickets.az\nSan Sebastian Komra şəhərinə, İspaniya ölkəsinə uçuş üçün bütün aviaşirkətlərdən sərfəli qiymətə aviabiletlər\nAviabiletlər > İspaniya > San Sebastian Komra\nSan sebastian komra - də aviabiletlər\nSan sebastian komra - da ucuz aviabiletlər bron edin. Tickets.az təyyarəsinə biletlərin axtarışı xidmətinin köməyi ilə Siz heç bir problem olmadan ən yaxşı təklifi tapacaqsınız və asanlıqla San sebastian komra - da aviabilet bron edəcəksiniz. Bunun üçün Sizə ancaq uçuş istiqamətini, uçuş tarixini, böyük sərnişinlərin və uşaqların sayını göstərmək kifayətdir. Bundan sonra sistem özü sizə San sebastian komra - da mövcud olan bütün mümkün aviabilet variantlarını təklif edəcəkdir. Sizə ancaq ən münasib uçuş variantını seçmək və lazımi reysə aviabilet almaq qalır.\nMüştəri xidmətinə mesaj göndərmək üçün istifadəçi seansının unikal identifikatoru: 1606379880


Müxalifətdən reaksiyalar: ”Aydın görünür ki, xarici güclərin Azərbaycana qarşı təxribatıdır” – Turkustan.info\nMüxalifətdən reaksiyalar: ”Aydın görünür ki, xarici güclərin Azərbaycana qarşı təxribatıdır”\n11 İyul 2018 01:02 Turkustan.info\nBu gün saat 20 radələrində Gəncədə baş verən və iki yüksək rütbəli polisin ölümü ilə nəticələnən iğtişaşlar ölkə ictimaiyyəti tərəfindən pislənir. Məsələyə müxalif düşərgənin təmsilçiləri də münasibət bildiriblər.\nAXP sədri, sabiq baş nazir Pənah Hüseyn musavat.com-a deyib ki, istənilən halda bu cür aksiya cinayətdir. Bu cür hərəkətlər nə dinə, nə də demokratiyaya xidmət edir. İştirakçıların kimliyindən asılı olmayaraq, aydın görünür ki, bu hadisə xarici və daxili güclərin Azərbaycana qarşı təxribatıdır.\nAXP sədri şəhid olan polislərə görə təəssüf hissi keçirtdiyini bildirərərk, musavat.com-a deyib: ”Bununla yanaşı, mənə çox təəccüblü gəlir ki, günlər öncədən belə bir təxribata hazırlıq getdiyi hər kəsə məlum olduğu halda, nədən onun qarşısı alınmayıb və bu adamlar şəhərin baş meydanına keçə biliblər? Nəticədə də belə bir faciə baş verib. Hesab edirəm, bu detal xüsusi araşdırılmalıdır”.\nPrevious 9 gün əvvəl prezident tərəfindən təltif edilmişdi, bu gün şəhid oldu – Gəncə qazisinin qardaşı idi\nNext “Şəhid polislərimizə Milli Qəhrəman adının verilsin” – Samir Adıgözəlli\n23 May 2019 17:13 Turkustan.info


Jurnalistin atasını öldürən sürücüyə hökm oxundu\nHadisə 25 Dekabr 2017 14:13 (UTC+04:00)\nBu gün Nərimanov Rayon Məhkəməsində mərhum yazıçı Əli Əliyevin ölümünə və daha bir nəfərin ağır xəsarət almasına səbəb olmaqda təqsirləndirilən sürücü, "Azərbaycan Hava Yolları" QSC-nin (AZAL) işçisi Seymur Qarayevin cinayət işi üzrə məhkəmə prosesi başa çatıb.\nTrend-in məlumatına görə, hakim Samir Məmmədovun sədrliyi ilə keçirilən prosesdə hökm oxunub.\nMəhkəmənin hökmü ilə S.Qarayev cəzasını məntəqə tipli cəzaçəkmə müəssisəsində çəkməklə 4 il 11 ay 28 gün azadlıqdan məhrum edilib.\nHökmdən narazı qalan İ.Əlizadə qərardan apellyasiya şikayəti verəcək.\nXatırladaq ki, ötən məhkəmə iclasında dövlət ittihamçısı S.Qarayevin 3 il müddətinə sürücülük hüququndan məhrum edilməsini və onun 5 il 6 ay müddətinə azadlıqdan məhrum edilməsini, barəsində həbs qətimkan tədbirinin seçilməsini istəyib.\nProkuror həmçinin S.Qarayevin cəzasının ümümi rejimli cəzaçəkmə müəssisəsində çəkməsini tələb etmişdi.\nMərhum Ə.Əliyevin müalicəsinə 1 saylı Kliniki Tibbi Mərkəzdə (“Semaşko”) 4700, Mərkəzi Klinik Xəstəxanada 67881, “Avrasiya” Hospitalda 59050 (mərhumun ailəsinin bu xəstəxayana əlavə olaraq 11270 manat borcu qalıb), Bakı Sağlamlıq Mərkəzində 5900 manat xərclənib. Bunları təsdiqləyən rəsmi qəbzlər cinayət işinə əlavə edilib. Eyni zamanda dəfn və yas mərasimlərinə 14000 manat civarında pul sərf olunub. Bundan başqa, zərərçəkmişin ailəsi mənəvi zərərə görə təqsirləndirilən şəxsdən 15000 manat kompensasiya tələb edir.\nMərhum Ə.Əliyev jurnalist İmdad Əlizadənin atasıdır.


Bakı polisindən sərt xəbərdarlıq: “Hər kəs bilməlidir…”\n7 Dekabr 2014 13:06\nBu sözləri Axar.az-a Bakı Şəhər Dövlət Yol Polisi İdarəsinin İctimaiyyətlə əlaqələr şöbəsinin rəisi Vaqif Əsədov son zamanlar yol hərəkəti qaydalarını pozaraq polisə qarşı artan xəsarət yetirmə hallarına münasibət bildirərkən deyib.\nO, intizamsızlığa meylli olan sürücülərin cəzalandırılması ilə bağlı məsələyə açıqlıq gətirməyin vacibliyini bildirib:\n“Hər halda, cinayətkar polisi sevmədiyi kimi, intizamsız sürücü də yol polisini sevmir. Onlar bilməlidir ki, polisə və onun xidmətinə qarşı bu cür hərəkətlər yolverilməzdir və buna görə hər kəs qanun qarşısında sərt şəkildə cavab verəcək. Əgər kim hesab edirsə ki, polis səlahiyyətini aşır, qeyri-qanuni protokol tərtib edir, sözsüz, şikayət etmək hüququ var. Yəni bütün hərəkətlər qanunla tənzimlənir və hər kəs öz əməlinə görə cavabdehdir. Gəncədə sürücü ilə yol polisi arasında baş verən oxşar hadisə araşdırılır. Bu gün hər bir sürücü yol polisinə qarşı belə qeyri-etik normalara uyğun hərəkət edirsə, bəs onda maraqlıdır, ictimaiyyət hara baxır? Ölkədə bütün sahələr üzrə inkişaf var, getdikcə insanların maddi rifahının yüksəldilməsi və digər müsbət göstəricilər deməyə əsas verir ki, hər şey qanun çərçivəsində həll olunsun. Polis cəmiyyətin üzvü və bu dövlətin vətəndaşıdır. Əgər açıq-aşkar yol hərəkəti qaydası pozulursa, polisin funksional vəzifəsinə uyğun olaraq vətəndaş saxlanılmaqla məsuliyyətə cəlb edilir. Əvəzində aqressiv münasibət sərgilənməsinə sözsüz ki, hüquqi qiymət verilir və veriləcək də”.\nV.Əsədov sürücülərin qeyri-qanuni hərəkətinə qarşı görülən sərt cəza tədbirinin mediada yayılmaması və ictimailəşməməsinin qanunsuzluğa meyilli olanlarda guya cəzasızlıq təsəvvürü yaratması və bunun da nəticəsində polisə qarşı qeyri-etik hərəkətlərin artması məsələsinə də aydınlıq gətirib:\n“Hamı bilməlidir ki, polis – dövlətin onurğa sütunudur və ona qarşı hər hansı qeyri-qanuni hərəkət edən şəxs, kimliyindən asılı olmayaraq, ən sərt şəkildə qanunla cəzalandırılır. Bu sahədə təbliğatın aparılmasında isə jurnalistlər iştirak etməli, onlar vətəndaş mövqeyini ortaya qoymalıdırlar”.\nV.Əsədov bildirib ki, bir polis əməkdaşı xidmət aparırsa, bu, bizim evimizdə rahatlığımız deməkdir:\n“Kimin bir problemi olursa, o an polis yada düşür, güvənc yeri kimi polisə üz tutur. Deməli, polisə güvənməli, arxalanmalı və müstəsna xidmətlərini qiymətləndirməliyik. Bu gün ölkə üzrə mülki nəqliyyat hadisələrinin sayının endirilməsində polislərin rolu böyükdür. Təklükəsizliyimiz təmin olunursa, demək, polis iş başındadır. Hamı bilməlidir ki, polisin gecəsi-gündüzü, bayramı-istirahəti yoxdur. Bayram günləri polis üçün qırmızı gündür. Çünki polis həmin günlər - hamının istirahət etdiyi və bayram keçirdiyi günlərdə - daha çox işləyir, yatmır, dincəlmir. Bunları, bu zəhməti, əziyyəti heç kim unutmamalıdır. Bir tıxac yaranan kimi polis yada düşür, polis də qışın soyuğunda, bəzən mənfi 5 dərəcə şaxtada saatlarla ayaq üstə tıxacı açır, insanların evinə rahat getməsinə şərait yaradır. Bunu sürücülər görmürmü? İnsanların təhlükəsizliyi üçün bu qədər əziyyət çəkən polis işçisinə münasibət qeyri-etik olursa, buna nə ad vermək olar?”\nPolis polkovniki, Elmi-Praktik Hüquq Mərkəzinin eksperti, sabiq polis rəisi Mahmud Hacıyev isə bildirib ki, Dövlət Yol Polisinin əməkdaşına qarşı baş verən bu cür hadisənin kütləvi olması barədə təsəvvürlər yanlışdır:\n“Bir neçə faktı münaqişə kimi qiymətlədirmək lazımdır. Hər gün müxtəlif səpkidə belə hallar baş verir. Münaqişənin tərəfləri araşdırmalıdır ki, bu cür hadisələr hansı səbəbdən baş verir və niyə artır? DYP ilə sürücülər arasında olan bu tip olaylar ona görə sensasiya kimi qəbul olunur ki, DYP-nin polisdə üç xidmət sahəsi var:1) Əməliyyat; 2) İstintaq; 3) Xidmət sahəsi. Xidmət sahəsi isə 2 yerə yerə bölünür: Daxili və Bayır xidmət. DYP ilə Post Patrul Xidməti xidmət sahəsinin Bayır xidmətidir. Bayır xidməti o deməkdir ki, bütün günü bunlar göz qabağında və vətəndaşlarla əlaqədədirlər. Buna görə də bunlarla bağlı törənən hadisələr belə sensasiya xarakteri daşıyır. Bu, həkimlə xəstə, müəlimlə tələbə, mühəndislə fəhlə arasında da baş verir. Polis və hüquq mühafizə orqanı işçisi ilə vətəndaş arasında konflikt olanda bunun istintaq və təhqiqatını prokurorluq orqanı aparır.\nProkurorluq bu işi aparanda onunla paralel Daxili İşlər Nazirliyinin Daxili Təhqiqatlar İdarəsi də təhqiqat aparır. Münaqişə araşdırılır və nəticədə məlum olarsa ki, hadisədə qismən də olsa, polis əməkdaşının təqsiri var, onda DİN həmin polis işçisi barədə inzibati tədbir görərək apardığı xidməti təhqiqatı prokurorluğa göndərir”.\nSabiq polis rəisi vurğulayıb ki, son iki ayda bu, dördüncü belə hadisədir:\n“Amma dırnaqarası olsa da, bunu qanunauyğunluq kimi qəbul etmək lazımdır. Buna ekstremal sensasiya kimi qiymət vermək olmaz. Çünki polisin də təqsiri ola bilər. Yəni vətəndaşı özündən çıxararaq onu affekt vəziyyətinə gətirmə halları da istisna deyil. Bütün bunlarla yanaşı, qeyd edim ki, bu cür halların baş verməsinə qətiyyən yol vermək olmaz. Bu cür hadislərə cəmiyyət və cinayət nəzərindən yanaşmaq lazımdır. Nüanslar ən adi incəliyinədək araşdırmalıdır. Məsələni tam obyektiv ortaya qoymaq üçün DİN son vaxtlar bu hadisələrin artmasının səbəbi üzrə xidməti təhqiqat aparmalıdır. Nəticədə faktlar ortaya qoyularaq prafilaktik tədbirlər görülməlidir və inanıram ki, DİN-də hazırda bu proses də aparılır”.\nHüquqşünas, yol hərəkəti qaydaları üzrə ekspert Ərşad Hüseynov bu cür hadisələrdə hər iki tərəflə bağlı səbəblərin olduğunu açıqladı:\n“DYP və polisin başqa xidmətinin əməkdaşı yola görüntü üçün çıxmır. Əgər qaydalar pozularsa, bu zaman aqressivlik göstərmək yox, məsuliyyəti daşımağa hazır olmaq lazımdır. Son vaxtlar cəmiyyətdə gərginlik artıb. Belə situasiyalarda polisin günahı bir qayda olaraq yetərincə peşakarlığın olmamasıdır. Qanunvericilikdə qeyd olunur ki, polis əməkdaşı öz təhlükəsizliyini mütləq gözləməlidir. YPX haqqında təlimatda göstərilir ki, yolda hərəkət edən avtomobili saxlayan zaman patrul maşını saxlanılan avtomobilinin qabağında deyil, arxasında dayanmalıdır. Əgər sürücü qərəzli şəkildə “sən kimsən” deyirsə, bu zaman polis bu qeyri-etik davranışa görə vətəndaşa həbslə bağlı xəbərdarlıq etməlidir. Yanaşma, münasibət və özünü qorumada peşəkarlıq olmalıdır”.\nƏ.Hüseynov bildirib ki, polisdən əldə olunan rəsmi məlumata görə, son günlər polisə xəsarət yetirən sürücülərin çoxunun keçmişdə cinayətkar və axtarışda olan şəxslər olduğu aşkarlanıb:\n“Polis və sürücünün qarşıduran tərəf kimi təqdim olunması təhlükəli yanaşmalara yol aça bilər. Polisin əks-tərəf kimi təcrid olunmasını aradan qaldırmaq lazımdır. Ən ciddi məsələ odur ki, bununla bağlı təbliğat aparılmır. Hazırda qüvvədə olan qanunvericilikdə YPX haqqında təlimat, DYP-nin maarifləndirilməsi ilə bağlı onun fəaliyyətinə dair qanunvericilik var. DYP bütün imkanlardan istifadə edərək KİV, QHT-lər vasitəsilə maarifləndirmə aparmalıdır. Epizodik verilişlər hazırlanmalı, əgər polisə qarşı arzulanmayan münasibət varsa, mütəxəssislər dəvət olunamlı və təbliğat aparılmalıdır. Sonra ictimai görüşlər keçirilməlidir. Ancaq polislər özləri də bu işdə aktiv olmalı və cəmiyyəti inandırmağı bacarmalıdırlar. Polisin də vicadansızı, öz işini bilməyəni, bilib də icra etməyəni var. Belələri qovulur, töhmət alır, hətta həbs də edilir. Bunu təbliğ etmək lazımdır”.


MATC.AZ: “Fənərbaxça”da test nəticələri açıqlandı\nTürkiyənin “Fənərbaxça” klubunun kollektivinin növbəti dəfə koronavirus testindən keçdiyini xəbər vermişdik.\nMatc.az xəbər verir ki, İstanbul təmsilçisi artıq testlərin nəticəsini də açıqlayıb. Xəbərdə bildirilir ki, bütün testlərin nəticəsi neqativ çıxıb.\nBu gündən etibarən isə “Fənərbaxça” bir həftəlik təlim-məşq toplanışına start verəcək. Klubun mətbuat xidmətinin məlumatına görə, komanda üzvləri mayın 26-dan 31-nə qədər Rivada xüsusi “kamp” keçəcək.


KREML İLƏ RUS CƏMİYYƏTİ ARASINDA DƏRİN VƏ DAVAMLI PARÇALANMA YARANIB\n“Bazar günü baş tutan bələdiyyə seçkilərinin Rusiya hökuməti üçün faciəvi nəticələrini yalnız aşağıdakı şəkildə təsvir etmək olar: termometri sındırmaqla temperaturu aşağı salmaq mümkün deyil. İş orasındadır ki, Kreml müxalifətçi namizədlərə paytaxt seçkilərində iştirak etməyə mane olmaqla Moskva sakinlərinin narazılığının öhdəsindən gəlməkdənsə, əksinə, onu artırıb”, - “Le Monde” nəşrinin müxbiri Benua Vitkin (Benoit Viktin) yazır.\n“Hələlik xəbərdarlıq elə də ciddi olmayıb. Hakimiyyətin paytaxtda itirdiyi 19 dairədə elə insanlar qalib gəlib ki, onlarla razılığa gəlmək mümkün olacaq. Kommunistlər yerli səviyyədə Kremllə rəqabət apara, hətta bu və ya başqa sosial məsələ ilə əlaqədar ona narazılığını bildirə bilər, ancaq əsas məsələdə - hakimiyyət bölgüsü, iqtisadi renta, həmçinin əsas strateji qərarlarda ona sadiqdir”, - məqalədə deyilir.\n“Mesajın son dərəcə aydın olmasına baxmayaraq, Kreml ona qulaq asmaya bilər. Dövlət hakimiyyətinin zirvəsində vətəndaş cəmiyyətinin əhval-ruhiyyəsini ən yaxşı başa düşən liberallar klanı ağır günlərdən keçir”, - Vitkin qeyd edir.\n“R.Politik” ekspert qrupundan olan Tatyana Stanovayanın sözlərinə görə, Putin yay etirazları haqqında birbaşa FTX rəhbəri Aleksandr Bortnikov və Təhlükəsizlik Şurasının katibi Nikolay Patruşevdən informasiya alıb. Onlar nümayişləri Qərbdən idarə olunan, paytaxtın düz mərkəzində “rəngli inqilab”, yeni “Maydan” cəhdi kimi təqdim ediblər. Hal-hazırda onların buna inanıb inanması elə də vacib deyil (sui-qəsd ritorikası yüksək hakim eşelonu çoxdan zəhərləyib), çünki Kreml nəticədə dialoqu deyil, repressiyanı seçib. İyul və avqustdakı həbslərin, təzyiqlərin ardınca sentyabrda məhkəmə hökmləri gəlib.\nUzun illər siyasi icmalçılar Kreml ilə cəmiyyətin münasibətlərini onlar arasında əldə olunmuş “pakt” kimi təsvir ediblər. Ən effektiv və ardıcıl “pakt” 2000-ci illərin sonlarınadək davam edib. Kremlin əhaliyə, ilk növbədə, orta sinfə mesajı belə olub: “Ölkəni idarə etməyimizə icazə verin, siyasi hüquqlarınızın bir hissəsindən imtina edin və əvəzində sizə varlı olmağa, səyahət etməyə, qərb tərzində həyat sürməyə şərait yaradacağıq”.\nKremlin fikrincə, paktı orta sinif pozub. 2011-2012-ci illərdə parlament seçkilərində yaşanan kütləvi saxtakarlığa və Putinin Medvedyevin tutduğu prezident kreslosuna geri qayıtmasına qarşı keçirilən qış nümayişləri siyasətə kafir müdaxiləsi və Putinin sabitliyinə zərbə kimi qəbul edilib.\nMəqalə müəllifi qeyd edir ki, bu gün bütün bunlardan yalnız dağıntılar qalıb. 2014-cü ildən alıcılıq qabiliyyəti aşağı düşməyə davam edir (təxminən 12%), siyasi hüquqlar (o cümlədən internetdə) daha çox məhdudlaşdırılıb və keçmişdə Ukraynanın eyforiyaya (Krım ilhaqı halında) və ya qəzəbə (Donbas müharibəsi ilə əlaqədar) səbəb olduğu kimi daha heç bir beynəlxalq problem əhalini cəlb etmir. Orta sinif kənara çəkilib, iqtidar isə sırf pensiyaçılar və dövlət qulluqçularına müraciət edir.\nVitkin bu uçurumun Vladimir Putinin sonuncu səlahiyyət müddətinin başa çatdığı 2024-cü ilədək yox olacağını düşünmür. Dövlət başçısının seçimi necə olacaq? O, hakimiyyətdən getmək qərarı verəcək və bununla da qaçılmaz klan mübarizəsinə səbəb olacaq, yoxsa Konstitusiyaya məhəl qoymadan hakimiyyətdə qalacaq? Onun seçimindən asılı olmayaraq, deyəsən, yuxarılarla aşağıdakılar arasında parçalanma ciddi və uzunmüddətli olacaq.


“Bayraktar TB2” PUA Ukraynanın şərqində ilk tapşırığını icra etdi - Poliqon.az\n“Bayraktar TB2” PUA Ukraynanın şərqində ilk tapşırığını icra etdi\n11 Aprel 2021 10:49\nUkrayna Silahlı Qüvvələrinə məxsus “Bayraktar TB2” silahlı pilotsuz uçuş aparatı (PUA) aprelin 9-da kritik bir tapşırığı icra edib.\nBu barədə Türkiyə Müdafiə Sənayesi Başqanlığının (SSB) mətbuat xidməti məlumat verib.\nUkraynanın şərqində ilk missiyasını yerinə yetirən “Bayraktar TB2” PUA, Rusiya tərəfindən işğal olunmuş Ukrayna ərazilərində kəşfiyyat, müşahidə və aşkaretmə tapşırıqlarını icra edib. Sözügedən fəaliyyətlər nəticəsində Ukraynanın Donetsk bölgəsindəki rusiyapərəst qüvvələrin istehkamlarının öyrənildiyi bildirilir.\nƏməliyyatda “Bayraktar TB2” PUA-nı istifadə etməyə başlayan Ukrayna Silahlı Qüvvələri, PUA-nın uzaq mənzilli zəka qabiliyyəti (İMİNT) sayəsində bölgədəki Rusiya hava hücumundan müdafiə sistemlərinin, zirehli birliklərin və artilleriya batareyalarının yerlərini aşkar edib.\n“Bayraktar TB-2” PUA-lar daha əvvəllər, 2020-ci ildə həyata keçirilmiş bəzi təlimlərə qatılıb. Bu təlimlərdə Ukrayna Ordusu “Bayraktar TB2” PUA-ların “Irma” yaylım atəşli reaktiv sistem və “Vilxa” idarə olunan raket batareyaları ilə qarşılıqlı fəaliyyəti test edilib. Bundan əlavə, Dəniz Qüvvələri ilə bir sıra ortaq fəaliyyətlər də həyata keçirilib.\nUkrayna Müdafiə Nazirliyi 2019-cu ildə Türkiyədən 6 ədəd “Bayraktar TB2” PUA, 3 ədəd yerüstü nəzarət stansiyalarını və lazerlə idarə olunan MAM-L mini ağıllı sursatları satın alıb.\nBundan başqa, Ukrayna Müdafiə Nazirliyi bu il 2022-ci ildən etibarən təhvil verilməsi planlaşdırılan PUA-lar üçün 3 milyard qrivna və ya 108,5 milyon ABŞ dolları həcmində büdcə ayırıb. Bu büdcə ilə 25 ədəd PUA-nın alınması planlaşdırılır. Büdcənin böyük bir hissəsinin “Bayraktar TB2” PUA-ları üçün ayrıldığı vurğulanır.\nHal-hazırda Türkiyə ilə birlikdə, Qətərə, Ukraynaya və Azərbaycana ixrac edilən ümumi 160 ədəd “Bayraktar TB2” PUA vəzifələrini yerinə yetirir. “Bayraktar TB2” PUA-lar eyni zamanda ən çox ROKETSAN şirkətinin 4 ədəd MAM-L ağıllı sursatı ilə işləyə bilir.\nTEQLƏR Bayraktar TB2ManşetPUASSB


Bakı Slavyan Universitetində ixtisarlar gözlənilir — Axtarırıq.Biz\nBakı Slavyan Universitetində ixtisarlar gözlənilir “Yeni kadr islahatları aparmağı planlaşdırırıq”.\nOxu.Az xəbər verir ki, bunu Bakı Slavyan Universitetinin rektoru, professor Nurlana Əliyeva Virtualaz.org-a müsahibəsində deyib.\nOnun sözlərinə görə, universitetin strukturunda dəyişiklik edəcəyik: “Görünür, əvvəlki illərdə tələbələrin sayı çox olub. Bu gün isə tələbələrin sayı azalıb. Hazırda universitetdə 3 min tələbə təhsil alır. Tələbələrin sayı azalsa da, işçilərin sayı olduğu kimi qalır. Buna görə də işçilərin sayında ixtisarlar olacaq. Hazırda universitetdə 26 kafedra fəaliyyət göstərir.\n26.08.2016 11 News ←Dostlarınla paylaş


Mürəkkəb rəsm üsulları: qələm mürəkkəb eskiz əsasları - Rəsm - 2021\nMürəkkəb rəsm əsasları\nQələm və mürəkkəb rəsm tarixin ən vizual olaraq dəyişən sənət təcrübələrindən biridir. Lakin mürəkkəblə rəsm təcrübəsi hatching, crosshatching, yuma və xəttin müxtəlif formaları da daxil olmaqla eyni mürəkkəb rəsm üsullarından çoxunu istifadə etməklə sənətçiləri birləşdirir.\nMürəkkəblə necə çəkmək olar\nMürəkkəb rəsm başlanğıc sənəti üçün mükəmməldir, çünki başlamaq üçün çox sayda avadanlıq tələb olunmur. Hər kəs evin ətrafındakı qələm və kağızdan başlaya bilər - məqsədləri üçün ideal olduqlarından az da olsa. Rəsm əsasları ilə özünüzü daha rahat hiss etdikdən sonra daima yüksələ bilərsiniz.\nDaha sonra akvarelə daha da genişlənmək istəsəniz, başlamaq üçün əla yerdir, çünki su keçirməyən mürəkkəblər akvarel rəngləmək üçün mükəmməl bir çərçivə düzəldir.\nƏlbəttə ki, əsas təcrübədir. Bu rəsm təlimlərini yükləyin və hər axşam eskiz çəkin. Bunu azaltdıqdan sonra mürəkkəblə rəngləmək və incə dərəcələr və kölgələri mənimsəmək kimi daha maraqlı şeylərə nail ola bilərsiniz. Bunun necə edildiyi haqqında daha çox məlumat əldə etmək üçün pulsuz mürəkkəb rəsm təlimimizi yükləyin!\nƏn yaxşı mürəkkəb rəsm sənətkarları\nDaniel Egenus: İsveçdən salamlayan bu sənətçi, reklam agentlikləri tərəfindən tez-tez istifadə edildiyi üçün məşhurdur və digər şirkətlər arasında BMW və Nike üçün də nümunə göstərmişdir.\nVincent Van Gogh: Əlbəttə ki, bu post-impressionist sənətçi pastelləri üçün bir ev adıdır, ancaq xətt şəkilləri eyni dərəcədə təsir edici idi. Hollandiyalı, toxuma əlavə etmək və müxtəlif növ xətləri bir-birinə toxunmaq üçün hər parçada müxtəlif qələmlərdən istifadə etmişdir.\nRalph Steadman: Hunter S Thompson-un fanatları bu adı tez-tez məşhur gonzo jurnalisti ilə ortaq olan illüstrator və komik olaraq tanıyacaqlar. O, Las Veqasda Qorxu və Ləkələmə üçün nişanlı sənət əsərləri yaratmaqla məşhurdur.\nVideoya baxın: SIFIRDAN ÇİZİM 3-Gölgelendirme Çalışmaları-Teknik- Karakalem Dersi (Iyun 2021).\nCopyright 2021 \_ Rəssamlar Şəbəkəsi - Rəssamlar Birliyi üçün yaradıcı məzmun, təhsil və məhsullar \_ Mürəkkəb rəsm üsulları: qələm mürəkkəb eskiz əsasları


Prokurorluq orqanlarına qulluğa qəbulla əlaqədar müsabiqənin yazılı imtahan mərhələsi keçirilib - AZƏRTAC – Azərbaycan Dövlət İnformasiya Agentliyi\nİyunun 8-də Bakı İdman Sarayında prokurorluq orqanlarına qulluğa qəbul olunmaq arzusunda olan şəxslər üçün vakant ştat vahidləri üzrə Baş Prokurorluq tərəfindən elan edilmiş müsabiqənin növbəti yazılı imtahan mərhələsi keçirilib.\nAZƏRTAC xəbər verir ki, Baş Prokurorluğun Müsabiqə Komissiyası tərəfindən imtahanın tam şəffaf və aşkarlıq şəraitində, obyektiv prosedurlar əsasında keçirilməsi məqsədilə bütün zəruri tədbirlərin görülməsi təmin edilib. İmtahanı 30-a yaxın müvafiq dövlət qurumlarının, beynəlxalq və qeyri-hökumət təşkilatların nümayəndələri, habelə kütləvi informasiya vasitələrinin təmsilçiləri müşahidə ediblər.\nBaş prokurorun müavini, müsabiqə komissiyasının sədri Namiq Əsgərov jurnalistlərə müsahibəsində bildirib ki, xalqımızın ümummilli lideri Heydər Əliyev tərəfindən təməli qoyulan və Azərbaycan Prezidenti İlham Əliyevin rəhbərliyi ilə uğurla reallaşdırılan dövlət gənclər siyasətinə uyğun olaraq, prokurorluq orqanlarına müsabiqə yolu ilə işə qəbulun həyata keçirilməsi kadr korpusunun şəffaf prosedurlar əsasında formalaşmasının ən sivil yoludur. 2002-ci ildən başlayaraq prokurorluğa işə qəbulun müsabiqə yolu ilə həyata keçirilməsi onun kadr tərkibinin hərtərəfli biliyə və yüksək mənəvi keyfiyyətlərə malik, dövlətçilik ideyalarına sədaqətləri ilə seçilən gənc mütəxəssislər hesabına komplektləşdirilməsi üçün geniş imkanlar yaradıb. Ölkə həyatının bütün sahələrində gənclərin əməyindən hərtərəfli istifadə edilməsi barədə dövlətimizin başçısının verdiyi tapşırıqların icrası yolunda mühüm vasitə olub.\nHəmin ildən müsabiqə yolu ilə işə qəbul edilmiş 780 gənc mütəxəssis hazırda prokurorluğun kadr korpusunun 65 faizini təşkil etməklə təyinat aldıqları müxtəlif vəzifələrdə səmərəli fəaliyyət göstərirlər.\nYazılı imtahanda 215 namizəd iştirak edib. Bu imtahanın məqsədi namizədlərin qanunları və digər normativ hüquqi aktları düzgün tətbiq etmək sahəsindəki qabiliyyətlərinin müəyyənləşdirilməsidir. Yazılı imtahanda mümkün 50 baldan 30-dan çox bal toplayanlar müsahibə mərhələsinə buraxılacaqlar.\nÜmumiyyətlə, müsabiqənin yazılı imtahan mərhələsində iştirak edən 215 namizəd Bakı Dövlət Universitetinin, Azərbaycan Respublikasının Prezidenti yanında Dövlət İdarəçilik Akademiyasının, Milli Aviasiya Akademiyasının, Naxçıvan Dövlət Universitetinin və digər ali təhsil müəssisələrinin məzunlarıdır.\nİmtahanı müşahidə edən Milli Məclisin hüquq siyasəti və dövlət quruculuğu komitəsinin üzvü Çingiz Qənizadə diqqətə çatdırıb ki, Baş Prokurorluq tərəfindən Azərbaycan Prezidentinin 2001-ci il 19 iyun tarixli Fərmanı ilə təsdiq edilmiş “Prokurorluğa işə qəbul olunmaq üçün namizədlərlə müsabiqə keçirilməsi qaydaları haqqında” Əsasnaməyə müvafiq olaraq elan edilmiş müsabiqənin ikinci mərhələsi olan yazılı imtahan təşkil olunur. Bu gün namizədlər imtahanda öz biliklərini nümayiş etdirirlər. Burada müxtəlif qurumların nümayəndələri imtahanın gedişini izləyirlər. Prokurorluq orqanlarına işə qəbul prosesi aşkarlıq şəraitində, tam şəffaf prosedurlar əsasında və beynəlxalq tələblərə uyğun həyata keçirilir. İnanıram ki, müsabiqə nəticəsində hərtərəfli biliyə, savada, yüksək mənəvi dəyərlərə və dövlətçiliyə sadiq insanlar növbəti mərhələyə keçəcək və bu onların prokurorluq orqanlarına işə qəbul olunması ilə nəticələnəcək. Savadlı kadrların yetişməsi Azərbaycan dövlətinin gələcəyinə xidmət edir və qarşıya qoyulan prioritet məsələlərdəndir.\nİmtahanı müşahidə edən Azərbaycan Milli Qeyri-Hökumət Təşkilatları Forumunun prezidenti Rauf Zeyni deyib ki, prokurorluq orqanlarına işə qəbul prosesi tam şəffaf, aşkarlıq, ədalətli seçim və demokratik prosedurlar əsasında həyata keçirilir. Sevindirici haldır ki, aparılan islahatlar nəticəsində son vaxtlar prokurorluq orqanlarında çalışan gənclərin və qadınların sayı artmaqdadır. 2002-ci ildən başlayaraq müsabiqə yolu ilə 780 gənc mütəxəssis işə qəbul olunub. Onlar hazırda prokurorluğun kadr korpusunun 65 faizini təşkil edirlər ki, bu da çox böyük göstəricidir. Gənc kadrların müsabiqə yolu ilə işə qəbul olunmasını qeyri-hökumət təşkilatlarının təmsilçiləri kimi müsbət qarşılayırıq. Qeyri-hökumət təşkilatları bu sahədə ictimai nəzarətin və şəffaflığın təmin olunması istiqamətində hüquq mühafizə orqanları ilə gələcəkdə də sıx əməkdaşlıq edəcək.\n“Prokurorluğa işə qəbul olunmaq üçün namizədlərlə müsabiqənin keçirilməsi Qaydaları”na müvafiq olaraq yazılı imtahan işləri “ikiqat yoxlama” üsulu ilə Baş Prokurorluğun Müsabiqə Komissiyası və dəvət olunmuş mütəxəssislər tərəfindən yoxlanıldıqdan sonra yekun nəticələr kütləvi informasiya vasitələri ilə ictimaiyyətə açıqlanacaq. Eyni zamanda, bu barədə məlumatlar Baş Prokurorluğun internet səhifəsində (www.prokurorluq.gov.az, www.genprosecutor.gov.az) yerləşdiriləcək.\nQeyd edək ki, müsabiqə ilə bağlı ətraflı məlumat almaq üçün 437-28-56, 492-06-82, 492-74-32 və 492-62-23 nömrəli telefonlar vasitəsilə müraciət etmək olar.\nAZERTAG.AZ :Prokurorluq orqanlarına qulluğa qəbulla əlaqədar müsabiqənin yazılı imtahan mərhələsi keçirilib


"Qarabağ" 10-cu böyük hesablı qələbəsini qazanıb | Report.az\n"Qarabağ" 10-cu böyük hesablı qələbəsini qazanıb “Qarabağ” 2021/22 mövsümündə 10-cu dəfə böyük hesabla qələbə qazanıb.\n“Qarabağ” 2021/22 mövsümündə 10-cu dəfə böyük hesabla qələbə qazanıb.\n"Report"un Peşəkar Futbol Liqasının rəsmi saytına istinadən məlumatına görə, bu, XVI turdan təxirə salınan “Sumqayıt”la matçda gerçəkləşib. 5:0 hesabı ilə qalib gələn kollektiv əvvəlki 25 matçda 9 dəfə üç və ya daha çox top fərqilə üstün olub.\nQurban Qurbanovun baş məşqçi olduğu komanda Premyer Liqadakı bütün rəqibləri ilə görüşlərdə belə qələbə əldə edib. “Qarabağ” “Neftçi” (4:0), “Zirə” (3:0), “Qəbələ” (5:1), “Sabah” (5:1) və “Şamaxı”nı (8:0) bir, “Səbail”i (3:0, 5:1) iki, “Sumqayıt”ı (4:0, 3:0, 5:0) üç dəfə böyük hesabla üstələyib.\nBu, son 8 mövsümün rekord göstəricisidir. Daha çox böyükhesablı qələbəyə sonuncu dəfə 2013/2014 mövsümündə təsadüf olunub. Həmin vaxt “Qarabağ” 11 belə nəticəyə imza atıb.


Şəhid və qazi ailələrinin övladlarından ibarət tələbə heyətinin Türkiyəyə yola salınması mərasimi keçirilib - AZƏRTAC – Azərbaycan Dövlət İnformasiya Agentliyi\nSentyabrın 27-də Türkiyə səfirliyində Türkiyə və Azərbaycan İş Adamları və Sənayeçilər İctimai Birliyinin (TUİB) təşkilatçılığı ilə “Tək millət və tək ürək” humanitar platforması çərçivəsində şəhid və qazi ailələrinin övladlarından ibarət tələbə heyətinin yola salınması mərasimi keçirilib.\nAZƏRTAC xəbər verir ki, tədbirdən əvvəl İkinci Qarabağ müharibəsində həlak olan şəhidlərimizin ruhu bir dəqiqəlik sükutla yad edilib, həmçinin Azərbaycan və Türkiyənin Dövlət himnləri səsləndirilib.\nTədbirdə çıxış edən Türkiyə Respublikasının Azərbaycandakı fövqəladə və səlahiyyətli səfiri Cahit Bağçı bu tədbirin məhz sentyabrın 27-də keçirilməsinin əhəmiyyətini vurğulayaraq 1918-ci il, eyni zamanda, 1990-cı il və İkinci Qarabağ müharibəsinin şəhidlərinə rəhmət diləyib, qəhrəman qazilərimizə sağlıq və uzun ömür arzulayıb.\nSəfir Cahit Bağçı Türkiyə-Azərbaycan dostluq əlaqələrinin genişləndirilməsi və dərinləşdirilməsi istiqamətində qardaş ölkələrin rəhbərləri tərəfindən həyata keçirilən siyasəti yüksək qiymətləndirib. Qeyd edib ki, 2021-ci ilin iyunun 15-i Azərbaycan Respublikasının şanlı Zəfər tarixinə xüsusi əhəmiyyəti olan bir gün kimi daxil olub. Səfir həmin gün Azərbaycanın əvəzsiz sərvəti və mədəniyyət beşiyi olan Şuşa şəhərində Prezident İlham Əliyev ilə Türkiyə Respublikasının Prezidenti Rəcəb Tayyib Ərdoğan arasında bağlanan Şuşa Bəyannaməsinin qardaşlıq və müttəfiqlik münasibətlərində ən önəmli hadisə olduğunu vurğulayıb.\nTürkiyəyə yola salınan gənc tələbələrə təhsildə uğurlar diləyən səfir dost və qardaş ölkədə bütün sahələrdə zəruri dəstək göstəriləcəyini bildirib.\nTürkiyə və Azərbaycan İş Adamları və Sənayeçiləri İctimai Birliyinin İdarə Heyətinin sədri Hüseyin Büyükfırat Vətən müharibəsində Müzəffər Ali Baş Komandanın rəhbərliyi ilə Azərbaycan xalqının düşmən üzərində qazandığı şanlı Qələbədən söz açıb.\nH.Büyükfırat deyib ki, hər birimiz İkinci Qarabağ müharibəsində həlak olmuş şəhidlərə borcluyuq. Odur ki, gənclərin Sivas Dövlət Universitetində təhsil xərclərini ödəyərək, bu borcu yerinə yetirmək istəyirik.\nİctimai Birliyinin İdarə Heyətinin sədri Türkiyəyə yola salınan gənclərin Bakıya layiqli vətəndaş kimi qayıdacaqlarına əminliyini ifadə edib.\nMilli Məclisin deputatı Ramil Həsən çıxışında Azərbaycan üçün canlarını fəda etmiş şəhidlərin ailələrinə, yaralılara, qazilərə və onların ailə üzvlərinə bundan sonra da məqsədyönlü tədbirlərin görüləcəyini qeyd edib.\nTürkiyəyə təhsil almağa gedən gənclərimizə müvəffəqiyyət arzulayan Ramil Həsən bildirib ki, qardaş Türkiyə və Azərbaycan arasında heç bir fərq yoxdur və gənclərimiz orada özlərini vətənlərində olduqları kimi hiss edəcəklər. Qardaş ölkədə azərbaycanlı tələbələri yüksək səviyyədə qarşılayacaqlar. Onun sözlərinə görə, “Tək millət və tək ürək” Beynəlxalq Humanitar Qardaşlıq Platforması artıq Azərbaycanda tanınan sosial layihə kimi bütün istiqamətlərdə şəhid və qazi ailələrinə qardaş Türkiyənin hərtərəfli yardımını həyata keçirən birləşdirici platforma olaraq işini uğurla görməkdədir.\nR.Həsən, həmçinin diqqətə çatdırıb ki, gənc tələbələr nəinki təhsildə, eləcə də gələcək həyatlarında da sonrakı nəsillərə örnək olmalıdır. Azərbaycanda İkinci Qarabağ müharibəsində qazilərimizin Türkiyədə müalicə olunaraq sağalması bir daha onu göstərir ki, biz “İki millət, bir dövlətik”.\nXatırladaq ki, “Tək millət və tək ürək” humanitar platforması çərçivəsində Türkiyənin Sivas Dövlət Universitetində 19 gənc azərbaycanlı tələbə təhsil alacaq.\nAZERTAG.AZ :Şəhid və qazi ailələrinin övladlarından ibarət tələbə heyətinin Türkiyəyə yola salınması mərasimi keçirilib


Əmək və Əhalinin Sosial Müdafiəsi Nazirliyində ölkəmizdə səfərdə olan İranın səhiyyə, müalicə və tibbi təhsil naziri doktor Seyid Həsən Qazizadə Haşeminin başçılıq etdiyi nümayəndə heyəti ilə görüş olub.\nNazirlikdən verilən məlumata görə, görüşdə əmək və əhalinin sosial müdafiəsi naziri Sahil Babayev Azərbaycan və İran arasında qədim tarixə malik əlaqələrin bu gün yüksək səviyyədə olduğunu vurğulayıb. Nazir Azərbaycan prezidenti İlham Əliyevin milli inkişaf siyasətinin mərkəzində vətəndaş amilinin dayandığını, ölkəmizdə iqtisadi inkişaf proseslərinin sosial firavanlığın təminatına yönələn siyasətə söykəndiyini diqqətə çatdırıb.\nSahil Babayev bildirib ki, əlilliyi olan şəxslərin sağlamlığının bərpası, onların peşə və sosial reabilitasiyası Azərbaycanda aparılan sosial siyasətin əsas istiqamətlərindən biridir. Hazırda nazirliyin respublikanın bütün bölgələrini əhatə edən bərpa mərkəzləri şəbəkəsi fəaliyyət göstərir. Dövlət başçısının tapşırığına əsasən, reabilitasiya sisteminin müasir tələblərə uyğun yenidən qurulması üçün mühüm addımlar atılır. Artıq nazirliyin bir çox bərpa mərkəzlərində yüksək standartlar səviyyəsində bərpa-müalicə şəraiti yaradılıb. Hazırda BMT-nin “Əlilliyi olan şəxslərin hüquqlarına dair Konvensiya”sının tələblərinə uyğun olaraq əlilliyi olan şəxslərin reabilitasiyasında sosial modelin tətbiqi prinsipləri əsasında “Fərdi reabilitasiya proqramın”ın hazırlanması işləri davam etdirilir. Əsas məqsəd əlilliyi olan insanların tibbi reabilitasiyasından sosial reabilitasiyasına və daha sonra peşə reabilitasiyasına, nəticədə onların yenidən cəmiyyətə qazandırılmasına nail olmaqdır.\nNazir bu sahədə İranla əməkdaşlıq müstəvisində fəal təcrübə mübadilələrinin hər iki tərəf üçün faydalı ola biləcəyini vurğulayıb. Sahil Babayev, eyni zamanda, tibbi-sosial reabilitasiya sahəsində yüksək səviyyəli kadr potensialının formalaşdırılması üzrə qarşılıqlı təcrübə mübadiləsi aparılmasının önəmini diqqətə çatdırıb.\nQazizadə ölkəsi ilə Azərbaycan arasında bütün sahələrdə əməkdaşlıq əlaqələrinin inkişafının məmnunluq doğurduğunu vurğulayıb. O, İranda səhiyyənin, reabilitasiya sisteminin inkişafı sahəsində görülən işlər barədə məlumat verib. Qazizadə tibbi-sosial reabilitasiya sisteminin səmərəli təşkili, əlilliyi olan şəxslərin sağlamlıqlarının bərpası sahəsində ikitərəfli əməkdaşlığa hazır olduqlarını qeyd edib.\nGörüşdə əlilliyin qarşısının alınması və əlilliyi olan şəxslərin reabilitasiyası sahəsində əməkdaşlıq imkanları müzakirə olunub.\nGörüşün sonunda xatirə hədiyyəsi olaraq Qazizadəyə əlilliyi olan şəxslər tərəfindən hazırlanmış əl işi hədiyyə edilib.


“Onlayn təhsil “Nar”ın “TƏHSİL+” internet paketi ilə daha rahatdır!” » Azerinfo.Tv\n9-04-2021, 15:09 67 dəfə baxılıb\n(®) Təhsilini onlayn qaydada davam etdirən tələbə, şagird və müəllimlər "Nar”ın təqdim etdiyi sərfəli "TƏHSİL+” internet paketindən yararlana bilərlər. İnternet paketi "Microsoft Teams” və "Zoom” kimi platformaları bir paketdə birləşdirməklə istənilən məkanda onlayn təhsilə imkan yaradır. Abunəçilər heç bir sürət limiti olmadan, istər tətbiq, istərsə də veb-brauzer üzərindən hər iki tətbiqdən istifadə edə bilərlər.\nQeyd edək ki, paket abunəçilərə cəmi 10 AZN ödəməklə sürət limiti olmayan 50GB təqdim edir. Sərfəli internet paketindən yararlanmaq üçün abunəçilər *777#21# kodunu yığa və ya 777 nömrəsinə "T+” açar sözünü göndərərək paketi aktivləşdirə bilərlər. Qeyd edək ki, "TƏHSİL+” internet paketini "hotspot” funksiyası vasitəsilə paylaşmaq mümkündür. "TƏHSİL+” internet paketi haqqında ətraflı məlumat http://www.nar.az/tehsil-plus/ səhifəsindən əldə etmək olar.\n"Azerfon” şirkəti ("Nar” ticarət nişanı) 21 mart 2007-ci ildə fəaliyyətə başlayaraq qısa bir müddətdə Azərbaycanda telekommunikasiya və mobil rabitə sahəsinin aparıcı şirkətlərindən birinə çevrilib. "Nar” ölkədə ilk dəfə olaraq 3G texnologiyasını təqdim edib və geniş 4G şəbəkəsini abunəçilərinin istifadəsinə verib. "Nar” şəbəkəsi hazırda 8700-dən artıq baza stansiyası ilə 2,3 milyondan çox abunəçiyə yüksəkkeyfiyyətli xidmət göstərir.\n“Nar” onlayn təhsil alanlar üçün “TƏHSİL+” internet paketinin müddətini uza ...


- + - 15/07/2020 17:23:02\nİyulun 16-dan Təhsil Nazirliyi sisteminə daxil olan ümumi təhsil müəssisələrinə müəllimlərin işə qəbulu üzrə elektron ərizələrin qeydiyyatı başlayır.\nCebhe.info xəbər verir ki, bu barədə təhsil eksperti Kamran Əsədov məlumat verib.\nO bildirib ki, bu proses iyulun 16-dan 25-dək davam edəcək:\n"Müsabiqədə ali və orta ixtisas təhsili müəssisələrini pedaqoji ixtisaslar üzrə bitirmiş, dövlət nümunəli təhsil sənədi (diplom) almış və ya xarici ölkədə aldığı ali təhsil haqqında sənədi tanınmış Azərbaycan Respublikasının vətəndaşları və ya Azərbaycan Respublikasında daimi yaşamaq üçün icazə verilmiş şəxslər iştirak edə bilərlər. Müsabiqədə iştirak etmək istəyən namizədlər miq.edu.az saytında qeydiyyatdan keçməlidirlər. Hər il olduğu kimi, müəllimlərin işə qəbulu üzrə müsabiqə 4 mərhələdə (elektron ərizədəki göstəricilərin qiymətləndirilməsi, test imtahanı, vakant yerlərin seçilməsi və müsahibə) təşkil ediləcək.\nKeçid balını toplamış namizədlər 8 vakant yer seçə biləcəklər. Müsabiqənin test imtahanı mərhələsi ənənəvi olaraq Bakı şəhərində, bir məkanda deyil, ölkənin müxtəlif şəhər və rayonlarında yaradılan imtahan mərkəzlərində karantin rejiminin müvafiq tələblərinə əməl edilməklə əvvəlcədən elan edilmiş qrafikə uyğun olaraq təşkil ediləcək. Hər bir imtahan mərkəzində eyni zamanda imtahanda iştirak edəcək namizədlərin və təşkil ediləcək imtahan sessiyaların sayına məhdudiyyət tətbiq ediləcək.\nİmtahanların təşkilinə cəlb olunan bütün əməkdaşlar COVID‑19 testindən keçiriləcək. Builki imtahanda iştirakçıların kütləviliyinin azaldılması məqsədilə hazırda dövlət ümumi təhsil müəssisələrində çalışan və imtahanda iştirak etməkdə əsas məqsədi özünü sınamaq, əvvəlki imtahanda qazandığı nəticələri yaxşılaşdırmaqla iş yerini dəyişdirmək və ya ikinci iş yeri qazanmaq olan müəllimlər bu imtahanlarda iştirak etməyəcəklər. Müsabiqənin müsahibə mərhələsi onlayn şəkildə təşkil ediləcək".


Ürək həbləri ağır xatirələri unutdurura bilər üçün axtarış neticesi\nAxtarış Neticesi : Ürək həbləri ağır xatirələri unutdurura bilər\n1 2 3 ... 555 Növbeti >>\nn müəmmalı şəkildə qınına çəkilməsi... Nəfəs alarkən bircə anlığa yaranan səssiz-səmirsiz fasilə... Ürəkləri asta-asta parçalayan zaman... Joan «Santa Luçiya»nı oxuyurdu. Onun səsi dalğa-dalğa, sanki, unudulmuş bir sahildən gəlirdi və həmin sahildə də nəsə çiçəkləyirdi...\nHollandiya alimlərinin dediyinə görə, adi ürək həbləri ağır itki və ya psixoloji travma keçirmiş insanlara sarsıntı və dərdlərini unutmağa kömək edə bilər.\nAlimlərin qənaətinə görə, həmin həblərdə olan beta ünsurlərı ağır xatirələri blokadaya alaraq onları hafizədən tədricən silir.\nYerleşdirdi: Aziza (26.11.2014 / 11:42)\nn geyimlər, günəş gözlüyü qoruyucu kremlər istifadə etmələri uyğundur. Antibiotiklər, doğum kontrol həbləri kimi bəzi dərmanların istifadəsi əsnasında da günəşdən qaçmaq tövsiyyə edilir .\nYazda açıq havada qarşılaşılan bir başqa problem də böcək və arı sancmalar\nta tərəddüd etsəm də) qayınatam olsaydın, özümü xoşbəxt sanardım. Ancaq bir ata kimi mənim üçün çox ağır oldun və ən çox da ona görə ki, qardaşlarım balaca ikən öldülər, bacılarım isə dünyaya gec gəldilər, deməli, bu ağırlığı tək çəkməli oldum, halbuki belə ağırlıq üçün çox zəif idim.\nqayıdanda evin qarşısında mebel olan furqonu görəndə məndə sənə qarşı qəribə bir maraq oyanmışdı!\nAğır əşyaların çoxunu işçilər artıq yuxarı qaldırmışdılar və indi də ayrıca, xırda əşyaları qaldırırdılar; mən qapının yanında dayandım ki, bütün bunları yaxşı görüm, çünki sənin bütün əşyaların məni\nmüalicə sona çatdıqdan sonra saçlar təkrar böyümə göstərər və köhnə halına dönər.\n* Doğum idarə həbləri: Doğum idarə həbi istifadə edən bir qadında saç tökülməsi sıxlıqla irsi bir uyğunluqla meydana gələ bilər. Saç tökülməsi inkişaf etsə həblər Qadın-doğum həkimləri tərəfindən dəyişdirilməlidir.\nhallarda amenoreya ola bilər.\nKombinəolunmuş həblərin çatmamazlıqları:\n• Baş ağrıları;\n• Ürək bulanma;\n• Döş vəzilərinin gərginliyi və yüksək həssaslığı;\n• Əhval-ruhiyyənin dəyişməsi;\n• Aybaşılar arası dövrdə az miqdarda qanın ifrazı;\n• Qan təzyiqinin yüksəlməsi.\nBu kənar halla\nyahısı: baş ağrısı, sifətin qızarması, ürək xəstəliklərinin ağırlaşması. Ona görə də «Viaqra» tipli həbləri həkim məsləhəti olmadan qətiyyən qəbul etmək olmaz!\nMüalicə üsulunun seçilməsi isə tamamilə xəstəliyin törənmə səbəblərindən asılıdır. Üsullar çoxdur — medikamentoz müalicədən cərrahiyyəyə\nYerleşdirdi: Aziza (04.12.2014 / 16:24)\nyahısı: baş ağrısı, sifətin qızarması, ürək xəstəliklərinin ağırlaşması. Ona görə də "Viaqra" tipli həbləri həkim məsləhəti olmadan qətiyyən qəbul etmək olmaz!\nMüalicə üsulunun seçilməsi isə tamamilə xəstəliyin törənmə səbəblərindən asılıdır. Üsullar çoxdur - medikamentoz müalicədən cərrahiyyəyə\nYerleşdirdi: Aziza (16.01.2015 / 10:56)\ngünlük yıxmağa müvəffəq oldular və guya rayon rəhbərliyi, sonra isə onlara köməyə gəlmiş Mircəfər Bağırovun rəhbərliyində qoşun hissələri qiyamçılar qarşısında aciz qaldığından köməyə nizami Qızıl Ordu hissələri çağrıldı.\nYox cənablar, onlar rayon mərkəzinui ələ keçirə bildilər ona görə yox ki,\nÜrək həbləri ağır xatirələri unutdurura bilər,\nMen ele bir ovlad olacaq ki esse,\nonlar mutlek yurdlarinia qaydacaqlar,


Hər halda məktəblilər formasız dərsə gedə bilməz... - GƏLİŞMƏ\nŞəhidin öz istəyi ilə oğluna Hüseyn adı verildi\nLavrovdan sülhməramlılarla bağlı AÇIQLAMA\nBu tibb işçilərinə peyvənd vurulmaycaq\nMetronun “8 Noyabr” stansiyasına rəis təyin edildi\n"Bandotdel” əməliyyat keçirdi - Saxlanılan var\nwww.XALQXEBER.az » Sosial » Hər halda məktəblilər formasız dərsə gedə bilməz... - GƏLİŞMƏ\nTədris prosesinin bərpası halında tikiş fabrikləri şagirdləri oktyabr üçün yeni məktəb formaları ilə təmin etməyə hazırdır. Bu barədə Sputnik Azərbaycan-a "Bakı Tekstil Fabriki" MMC-nin rəhbəri Səkinə Babayeva məlumat verib.\nQeyd edək ki, yaxın bir ay ərzində Nazirlər Kabineti növbəti tədris ilinin başlanma müddəti, həmçinin tədris formatı haqqında qərar qəbul etməlidir. Bu qərarı yalnız valideynlər deyil, məktəbli formasının tikilməsi prosesinin hələ də başlamadığı tikiş fabrikləri də gözləyir.\nAbşeron rayonunun və ölkənin bir sıra regionlarının məktəblilərini geyimlə təmin edən fabrikin rəhbəri Babayevanın sözlərinə görə, müəssisənin anbarında təxminən 30-35 min dəst hazır məktəbli forması var. Lakin bu, yeni tədris ili üçün tələb olunan formaların təxminən yarısıdır. Müəssisənin ixtiyarında tekstil ehtiyatı və kifayət qədər dərzi var ki, bu da məktəbli formasının tikilişini dərhal təşkil etməyə imkan verir.\n"Düşünürəm ki, bir ay ərzində bütün çatışmayan formaları tikmək olar. Əsas odur ki, birinci sinfə gedən uşaqları forma ilə təmin etmək lazımdır. Digər şagirdlərdə hələ keçən ildən formalar qalıb. Məktəblərlə də danışıqlara getmək olar ki, onlar valideynlərə dərslərin başlanmasından sonra da forma almağa vaxt versinlər", - Babayeva qeyd edib.\nBundan başqa, "Bakı Tekstil Fabriki" artıq tədarükçü tərəfdaşları ilə də danışıqlar aparıb. Beləliklə, dövlət sifarişi daxil olduqdan sonra parça 15-20 gün ərzində konveyerə ötürüləcək.\n"Bu gün şəxsən mənim üçün məktəbli formasından çox, pandemiya dövründə təhlükəsizlik məsələləri vacibdir. Uşaqların qorxmadan məktəbə gedə bilməsi vacibdir. Bir ay işləyəndən sonra məktəblərin yenidən bağlanması qorxusu olsa, heç kəs forma almayacaq. Belə olan halda bu forma nəyə lazımdır? Valideynlər, ilk növbədə, uşağın qidalanmasının qayğısına qalırlar", - Babayeva hesab edir.\nBu gün müəssisə ölkədə karantin rejiminin necə yumşaldılmasından asılı olaraq üç iş ssenarisinə hazırlaşır: əyani şəkildə oxuyacaq siniflərin şagirdləri üçün forma tikmək; məktəblərdə dərslərin öz vaxtında başlanması halında istehsalı təcili olaraq işə salmaq; karantin şəraitində müəssisəni təhlükəsiz olaraq işə salmaq.\nBundan əvvəl "Bakı Tikiş Evi"nin şöbə müdiri Etibar Əzimov müəssisənin anbarlarındakı tikilmiş forma və parça ehtiyatları barədə danışıb. Ancaq istehsalın yenidən başlanmasından hələ ki, burada söhbət getmir. "Bakı Tikiş Evi"ndə də Nazirlər Kabinetinin dərs ilinin başlanması ilə bağlı müvafiq qərarını gözləyirlər.


Boğaz ağrısını yumşaldan 6 tövsiyə » VoicePress\nQəfil soyuyan havalar xəstəlikləri də özü ilə gətirir. Xüsusən də, boğaz ağrısı və öskürək adamın lap zəhləsini tökür. Öskürək başladımı, dayanmaq bilmir. Yolda, küçədə, ictimai nəqliyyatda, işdə istəsək də, istəməsək də, öskürək və asqıraqlarımızla insanların diqqətini çəkirik. "Sağlam ol" duası isə nə öskürəyi kəsir, nə də ki, sağalmağa kömək edir... Bəs özümüzü xəstəliklərdən necə qoruya bilərik?\nVOİCEPRESS publika.az-a istinadən boğaz ağrısını azaldan bitkilərin siyahısını təqdim edir.\nBitki çayları: Adaçayı, zəncəfil, nanə kimi bitki çayları boğaz ağrısını yüngülləşdirir və quruyan boğazı yumşaldır. Bu çaylara bal əlavə etməklə, çayın təsirini gücləndirə bilərsiniz.\nSiqaret: Boğazınız ağrıyarkən qətiyyən siqaret çəkməyin və siqaret çəkilən mühitdə olmayın. Oturduğunuz otağın havasını tez-tez dəyişin.\nŞübhəsiz ki, cökə "qrip" dedikdə ağlımıza ilk gələn bitkilərdən biridir. Aparılan araşdırmalar cökə ağacının tərkibindəki komponentlərdən bəzilərinin (flavonoid) iltihablara qarşı müdafiə etdiyini və ağrı kəsici təsir göstərdiyini sübut dib. Bəzi komponentlərin (müsilaj) isə boğazı yumşaldaraq soyuqdəymə şikayətlərini azaltdığı bildirilir.\nSoyuq qış günlərində ən çox şikayət edilən xəstəliklər, əsasən, ağız və boğaz iltihablarıdır. Adaçayı yarpaqlarının tərkibindəki uçucu komponentlər sayəsində ağız və boğaz iltihablarını (faringit, gingivit kimi) aradan qaldırmaq olar. Bişirilmədən, çay şəklində hazırlanan adaçayı qarqara edilir. Bu boğaz xəstəliklərindən qorunmağı asanlaşdırır.\nHər bir mətbəxin baş tacı olan mixək ağız və boğaz infeksiyalarına qarşı möcüzəli təsiri ilə tanınır. Tərkibində olan uçucu xassəli öjenol sayəsində boğaz yanmasının qarşısını alan mixək bakteriya və virusların səbəb olduğu üçün ağız, boğaz infeksiyalarında antiseptik və ağrı yumşaldıcı kimi istifadə edilir. Aparılan araşdırmalar mixək yağının istifadə edildiyi antibiotiklərin təsirinin daha güclü olduğunu göstərib. Alimlər belə qənaətə gəliblər ki, mixək yağının uçucu xüsusiyyəti antibiotiklərin təsirini artırır. Mixəyin, xüsusilə, öjenol daşıyan Seylon darçını çubuğu ilə birlikdə çay kimi içilməsi, ya da çayının qarqara edilməsi təklif edilir.\nDənəcik və toz növlərindən hazırlanan istiot çayını qarqara etdikdə boğaz infeksiyasının qarşısını almağa və yüngülləşdirməyə yardım edir. Aparılan araşdırmalar istiotun immunitet sistemini tənzimlədiyi, yanğı və spazmalara islahedici təsir göstərdiyini təsdiq edir.\nSaysız-hesabsız faydaları olan zəncəfildən bir çox ölkədə müxtəlif məqsədlərlə istifadə edilir. Soyuqdəymə və öskürəyə qarşı təsirli olduğu sübut edilən bu bitki, həzm sistemi xəstəlikləri üçün də olduqca faydalıdır.\nEkinezya (koni çiçəyi)\nYuxarı tənəffüs yolu xəstəliklərinə qarşı təsirli olan digər bitki isə ekineziyadır. Aparılan klinik araşdırmalar bu bitkinin immunitet sistemini möhkəmləndirdiyini və bədəni soyuqdəyməyə qarşı qoruduğunu sübut edib. Bu tədqiqatlar nəticəsində əldə edilən məlumatlara görə, tərkibində ekinezya olan məhsulların soyuqdəymə nəticəsində güclənən viruslara öldürücü təsiri var. Ekinezya eyni zamanda virusların güclənməsi nəticəsində baş verən iltihabın (sitokinler) sonrakı fəsadlarına da nəzarət edir. Belə ki, boğaz və ağ ciyərlərdə yarana biləcək ağırlaşmaya mane olur.\n» Bunlar mədəmizin düşmənləridir!\n» Evin havasını dəm qazı və siqaret tüstüsündən təmizləyən bitkilər\n» Soyuqdəyməni sağaldan ədviyyatlı içki\n» Siqaret çəkən insanla bir evdə yaşayırsınızsa...\n» Öskürək və soyuqdəyməni yüngülləşdirən 5 tövsiyə\n» Boğaz ağrısından qurtulmaq üçün 8 təbii üsul\n» PEDİATRDAN XƏBƏRDARLIQ: Öskürək əleyhinə siropları uşaqlara verməyin\n» Azərbaycan dünyanın ən çox siqaret çəkən ölkələri siyahısında\n» Boğaz ağrısından qurtulmaq üçün 12 ÜSUL: həkimə ehtiyac qalmayacaq


Türkiyənin Manisa şəhərində dövlət məmuru olan Mustafa K. nahar üçün evinə dönərkən həyat yoldaşını yataq otağında başqa kişi ilə tutub.\nBelə ki, dövlət idarəsində çalışan 35 yaşlı Mustafa K. nahar üçün evinə gedib. Mustafa K. 27 yaşlı Ayşenur K.-nin hərəkətlərindən şübhələnərək yataq otağındakı qarderobu açarkən arvadının sevgilisi Halis A.-nı görüb.\nMilli.Az habertürk-ə istinadən xəbər verir ki, hirsli ər mətbəxə qaçaraq götürdüyü bıçaqla öncə həyat yoldaşının sevgilisini sinəsindən, sonra da yoldaşını qarın boşluğundan bıçaqlayıb.\nQonşuların mənzildən gələn qışqırtı səslərindən sonra hadisə yerinə gələn polislər evdə üç yaralının olduğunu görüblər. Məlum olub ki, məmur ər həyat yoldaşı və sevgilisini bıçaqladıqdan sonra özünə də xəsarət yetirib.\nHər üç yaralı xəstəxanaya çatdırılıb.\nXəbərlər Baxılıb: 2785 Tarix: 22 aprel 2017\n24 aprel 2017 1354\n22 aprel 2017 3045\n22 aprel 2017 905\n"Mənim missiyam dünyaya uşaq gətirməkdir" - Elnarə\n22 aprel 2017 1571\n22 aprel 2017 944\n22 aprel 2017 1945\ngeyimler geyim necə seçməli adlarin menasi qadin dunyasi həyat tərzi abşeron tortu şir bürcü balamı sevirəm xeberler son xeberler kosmetika yeni xəbər sebneim.lut.sekleri


obyekt #11346 *\nElanın nömrəsi: 11346\nŞƏHƏRİN TAM MƏRKƏZİ, Nəsimi rayonu, 28 MAY ms, 28 may küçəsində, yol kənarında, ELİT və PRESTİJ mühit ilə əhatə olunmuş ərazidə 5 VİTRİNLİ (1i VİTRİNİ mərkəzi 28 may küçəsinə, 4ü isə yol kənarına düşən) müxtəlif təyinatlı obyekt icarəyə verilir. Ümumi sahəsi 120 kv/m. Tam təmirlidir və hər bir şəraiti var. Yerləşmə yeri İDEALDIR. Hər növ kommersiya əmlakına uyğunudur. Əlavə məlumatlar telefonla veriləcək. Alternativlər mövcuddur.


O əbədiyaşar sənətkardı - VHP\nO əbədiyaşar sənətkardı\nSabir Rüstəmxanlı Yaşar Nurinin vəfatını Azərbaycan mədəniyyəti üçün ağır itki kimi dəyərləndirdi\nBu gün Azərbaycanın görkəmli teatr və kino aktryoru , xalq artisti Yaşar Nuri vəfat edib. Vətəndaş Həmrəyliyi Partiyasının (VHP) sədri, millət vəkili Sabir Rüstəmxanlı bu ölümün Azərbaycan mədənəyyəti üçün ağır itki olduğunu bildirməklə bərabər, mərhumun yaxınlarına və doğmalarına başsağlığı vermişdir. Başsağlığında deyilir: “Yaşar Nurinin ölümü xalqımız üçün böyük itkidir. O, bütün şüurlu həyatını Azərbaycan kinosunun və teatrının inkişafına sərf edən, ölkəmizi xaricdə ustalıqla tanıdan ən istedadlı aktyorlardın idi… Sənətkar ailəsində dünyaya gələn Yaşar lap uşaq yaşlarından özünü televiziyaya, kinoya, teatra həsr etmişdi. Səhnəyə ilk dəfə on bir yaşında çıxan Yaşar ilk gündən tamaşaçıların sevimlisinə çevrilmişdi. Elə həmin yaşda o, dövlət televiziyasında “Yelkən” verilişinin aparıcılarından oldu. Bundan başqa “Buratino”, “Qaranquş”, “Pioner” kimi uşaq veriliş və teatrlarında da müntəzəm iştirak etdi.\nYaşar aktyorluq sənətini atası, böyük sənətkarımız Məmmədsadıq Nuriyevdən, institut illərində isə tanınmış səhnə xadimləri Rza Təhmasib və Əliheydər Ələkbərovdan öyrənmişdi. O, ustadlarına layiq sənətkar oldu.\nTeatr aktyoru olan Yaşar bu illər ərzində əlliyə yaxın bədii filmə çəkilib. Azərbaycan Dövlət Televiziyasında hazırlanmış yüzdən çox tamaşada, bədii kompozisiyada iştirak edib. Onun əsasən baş rolları ifa etdiyi teletamaşalar televiziyanın fondunda daimi sənət nümunələri kimi qorunur və bundan sonra da qorunacaq.\nYaşar səhnədə həmişə canlı, təravətli idi. Ötən il onun 60 illik yubileyi qeyd olunarkən mən Yaşarın məhsuldarlığına heyran qaldım. O, eyni vaxtda neçə obraz, neçə tamam fərqli xarakter üzərində işləyib. Yaşar Azərbaycan teatrına onlarla, yüzlərlə əvəzsiz obrazlar bəxş edib. İnanıram ki, onlar bu böyük sənətkarı tamaşaçılarının qəlbində daim yaşadacaqlar. Bir daha Yaşar Nurinin ölümündən kədərləndiyimi bildirir, onun bütün yaxınlarına dərin hüznlə başsağlığı verirəm. Allah rəhmət eləsin.”